JOY FASHION - Atraktivna mala crna haljina - Limundo.com\nJOY FASHION - Atraktivna mala crna haljina\n2.802 pozitivnih ocena\nPritiskom na dugme Prati prodavca, na e-mail će vam u narednih 6 meseci stizati obaveštenja o novim predmetima prodavca gogana1.\nPritiskom na dugme "Prati prodavca", na e-mail će Vam stizati obaveštenja o novim predmetima prodavca gogana1.\nProizvođač JOY FASHION\nPrelep, kvalitetan, topla mini haljina JOY FASHION za sve prilike i sva vrmena, intenzivne crne boje Oko izreza su zasivene sitne crne perle sa diskrenim sjajem pa joj daju svecani ton, sastav materijala je 65 % coton oi 35 % polyester.\nPrelepo stoji moze se nositi u svim prilikama.\nOznaka velicine je S, ali Vi pratite mere koje sam ja izmerila na ravnoj povrsini bez rastezanja:\nRukavi 58 cm\nPogledajte slike, sve se mogu uvecati, i one su deo opisa ove haljine, a ukoliko prepoznate kako ona izgleda, sigurno necete pogresiti ako je kupite, dobicete prelepu mini haljinu za sva prilike i sva vremena, koju mozete jos jako dugo nositi.\nPitanje vezano za predmet: JOY FASHION - Atraktivna mala crna haljina.


Brisel: Postoji jasna perspektiva članstva za sve zemlje reg\nNaslov: Brisel: Postoji jasna perspektiva članstva za sve zemlje reg Sre Nov 11, 2009 12:17 am\nUčesnici konferencije "Da li se putevi EU i zapadnog Balkana razdvajaju", koja je održana u Briselu, istakli su da postoji jasna perspektiva članstva u EU za sve države regiona i da je politika proširenja u podjednakom interesu Unije i zapadnog Balkana.\nTokom skupa naglašen je značaj ispunjavanja potrebnih uslova i potpuna primjena evropskih standarda kao ključni preduslov za članstvo, saopšteno je iz Ministarstva inostranih poslova Crne Gore.\nŠef crnogorske diplomatije Milan Roćen, koji je učestvovao na konferenciji, istakao je da putevi EU i zemalja regiona nikada nisu bili bliži.\nOn je ukazao da je zapadni Balkan prihvatio priključak proširenja, a da je Lisabomski sporazum stvorio institucionalne pretpostavke za nastavak internih reformi i proces proširenja.\nRoćen je poseban akcenat posvetio regionalnoj saradnji i dobrosusjedskim odnosima, jednom od najvažnijih mehanizama za članstvo u EU, što je zajednički strateški cilj zemalja regiona.


General Kit Aleksander, direktor američke Nacionalne agencije za bezbednost (NSA), najavio je da će agencija ubuduće koristiti automatizovane kompjuterske sisteme koji će zameniti sistem administratore kako bi se broj zaposlenih koji imaju pristup tajnim informacijama sveo na minimum.\nAleksander ja na međunarodnoj konferenciji posvećenoj sajber bezbednosti koja se održava u Njujorku, najavio otpuštanje 90% sistem administratora koji će biti zamenjeni automatizovanim sistemima i kojih u ovom trenutku na platnom spisku agencije ima oko 1000 čime će se u budućnosti sprečiti curenje informacija o tajnim operacijama agencije.\nGeneral tvrdi da razlog za ovakvu odluku nije Edvard Snouden, bivši saradnik CIA, koji je neposredno pre nego što je dostavio medijima tajne dokumente NSA o operacijama Prizma i XKEYSCORE, bio zaposlen na mestu sistem administratora u NSA, već da je samo proces prelaska na automatizovane sisteme ubrzan posle odluke Snoudena da napusti agenciju, nezadovoljan njenim delovanjem i metodama.\nKorišćenje tehnologije koja će automatizovati mnoge poslove koje sada obavljaju sistem administratori učiniće mreže NSA otpornijim i bezbednijim, rekao je Aleksander.\nObaveštajna agencija čije je tajne o prisluškivanju i praćenju telefonske i internet komunikacije miliona Amerikanaca ali i stranih državljana razotkrio Snouden, nezadovoljan delovanjem i metodama agencije, tokom poslednja dva meseca je zbog toga izložena lavini kritika zastupnika ljudskih prava i građanskih sloboda i zakonodavaca. Snouden koga američke vlasti traže zbog optužbi za krivična dela dobio je privremeni azil u Rusiji.\nOsim ove radikalne mere čiji je cilj zaštita osetljivih informacija, biće i drugih, najavio je general Aleksander ranije. Jedna od njih je definisana novim pravilom agencije po kome će pristup određenim podacima na kompjuterskim sistemima agencije i kopiranje tajnih dokumenata sa sigrunih mreža na prenosive uređaje za skladištenje podataka zahtevati prisustvo najmanje dvoje zaposlenih.\n„Mi verujemo ljudima sa informacijama. Na kraju je sve u ljudima i poverenju. A ljudi koji imaju pristup informacijama u sklopu svojih zadataka, mogu prouzrokovati ogromnu štetu ako zloupotrebe te informacije“, rekao je Aleksander koji je još jednom branio ponašanje agencije na čijem je čelu i ponovio tvrdnju da su mediji pogrešno okarakterisali delovanje agencije.\nJavnost, posebno stručna javnost već je ismejala ove planove jer će se NSA otpuštanjem hiljadu zaposlenih suočiti sa njihovim gnevom, pa bi se moglo dogoditi da se iz redova onih koji su ostali bez posla pojavi sledeći Snouden.


► Koncert Nemanje Radulovića na Kolarcu 4. februara\nFoto: Beta/Kolarčeva zadužbina/Milan Djakov\nProslavljeni violinista tradicionalno nastupa na Kolarcu 4. februara na Dan Velike dvorane koja je otvorena 1932. godine.\nTridesetdvogodišnji Radulović (32) koji gradi uspešnu međunarodnu karijeru, nastupiće sa orkestrom Double Sens sa kojim proslavlja 10 godina zajedničkog muziciranja.\nU prvom delu koncerta, Nemanja će nastupiti sa pojedinim članovima orkestra kao solistima u delima Halvorsena (Pasakalja sa Draganom Đorđevićem na violončelu) i Vivaldija (koncerti za četiri i dve violine sa Tijanom i Ksenijom Milošević i Gijomom Fontanrozom).\nIma ekskluzivan ugovor sa diskografskom kućom Dojče gramofon. Poslednji kompakt disk koji je objavio za ovu kuću, sa delima Čajkovskog, dobio je odlične kritike, i zauzeo prve pozicije na top listama najprodavanijih izdanja.\nKoncert Nemanje Radulovića kojim se obeležava 86 godina Velike dvorane zajedno organizuju Kolarčeva zadužbina i MTS Srbije, u okvoru ciklusa Kolarac tvoj svet muzike.\nZbog velikog interesovanja zakazan je i dodatni koncert 5. februara. Za oba koncerta su ulaznice prodate za jedno pre podne ali će biti postavljena i dodatna sedišta na pozornici, a te ulaznice će biti u prodaji od ponedeljka 22. januara 2018, saopštili su organizatori.\nnemanja radulović /\nKoncert Simfonijskog orkestra i hora RTS sa dirigentom Bojanom Suđićem i solistom, baritonom Željkom Lučićem u Velikoj dvorani Kolarčeve zadužbine povodom šest decenija Drugog programa...\nIzvođenjem simfonijske poeme The Little Town Where Time Stood Still našeg poznatog kompozitora Aleksandra Simića, u subotu 18. Februara, od 20h na Kolarcu, nastavlja se saradnja ovog autora sa...\nNemanja Radulović (31) nastupiće 4. i 7. februara u Velikoj dvorani Zadužbine Ilije M. Kolarca, u znaku velikog jubileja najznačajnije koncertne dvorane u Beogradu i Srbiji – 85 godina njenog...\nFatalna kombinacija Nemanje Radulovića, dirigenta Eiđija Ouea i Beogradske filharmonije, dve večeri zaredom zaustavljala je vreme u Kolarčevoj zadužbini prilikom nezaboravnih koncerata...\nU subotu, 21. novembra u 20 sati, Novi simfonijski orkestar "Makris" pod upravom Predraga Goste, koncertom na Kolarcu započinje period od preko godinu dana ekskluzivne saradnje sa...


Iz Srbije u inostranstvo samo uz test na koronu - eVršac\nGrađani Srbije koji budu putovali u inostranstvo, u zemlje koje insistiraju na zdravstvenom pasošu, moći će u Srbiji da urade test na korona virus koji će koštati oko 6.000 dinara, izjavio je pulmolog dr Branimir Nestorović i dodao da će za ulazak u Srbiju biti neophodan negativan test na koronu, ne stariji od tri dana.\nOn je rekao da će u Srbiji, zbog putovanja, građani moći da urade test na virus korona na svoj zahtev i da će se to raditi u laboratoriji u Kliničkom centru Srbije. Oni koji dolaze u Srbiju, a nemaju test, moraće u izolaciju 14 dana, rekao je Nestorović za medije.\nTrenutno je preporuka struke da osobe koje budu dolazile u našu zemlju treba da imaju nalaze testiranja PCR na prisustvo ovog virusa, ne starije od 72 sata. U narednim danima će to biti javno objavljeno ukoliko bude prihvaćena preporuka. Kakvi god da budu uslovi za ulazak u neku zemlju, ništa ne može da zameni lične mere koje sami sprovodimo, objašnjava dr Darija Kisić Tepavčević za TV Prvu.\nKomercijalno testiranje na virus će biti dostupno kada se potrebe za tim iskažu. Pre svega, biće za putnike u međunarodnom saobraćaju, imajući u vidu činjenicu da se aerodrom otvara 18. maja. Prema tome, do tog datuma bi trebalo da budu definisani svi uslovi i mogućnosti za ovakvu vrstu testiranja, zaključuje doktorka.


NSZ Archives - Страница 2 од 5 - Radio Dunav\nNacionalna služba za zapošljavanje, filijala Sombor, u četvrtak u 13 sati u ispostavi Apatin, u ulici Petra Drapšina broj 2a, organizuje dodelu sertifikata za polaznike obuke za Poslovne sekretare. Prva grupa polaznika iz Apatina koja je uključena u obuku za Poslovne uspešno je položila završeni ispit i njima će biti uručeni sertifikati. Druga grupa polaznika […]\nU Sportskom centru „Soko“ u Somboru,u organizaciji filijale NSZ ,juče je održan 34. Sajam zapošljavanja. Sajam su kao poseban, zbog učešća 47 poslodavaca i iskazanih potreba za više od 500 radnika, ocenili Zoran Martinović, direktor NSZ Srbije i Sekula Tanjević, direktor Filijale NSZ u Somboru. Zamenik gradonačelnice Sombora Antonio Ratković je istakao da i lokalna […]\nNacionalna služba za zapošljavanje će, preko Poštanske štedionice, u danas 22. marta isplatiti redovnu novčanu naknadu nezaposlenim licima za februar 2017. godine, dok će privremenu novčanu naknadu za februar 2017. isplatiti nezaposlenim licima koja žive na i izvan teritorije AP Kosova i Metohije, u četvrtak 23. marta.\nNSZ: PROMENE U NAČINU PREUZIMANJA PLATINIH KARTICA\nIz Nacionalne službe za zapošljavanje stiže obaveštenje da je promenjen način dostave PostCard kartica Poštanske štedionice za korisnike novčane naknade nezaposlenih lica. Ubuduće će se dostava i kartica i PIN-ova vršiti na ekspoziture Banke koje su najbliže poštanskom broju iz lične karte korisnika koju je korisnik dostavio prilikom prijave za novčanu naknadu za nezaposlene u […]\nNacionalna služba za zapošljavanje danas je objavila 11 javnihpozivai konkursaza realizaciju aktivnih mera zapošljavanja u 2017. godini. Svi tekstovi sa pratećom dokumentacijom dostupni su na sajtu Nacionalne službe – www.nsz.gov.rs, u svim filijalama NSZ, kao i u publikaciji Poslovi br. 712. Podsticanju preduzetništva namenjeni su javni pozivi zadodelu subvencija za samozapošljavanje i samozapošljavanje nezaposlenih romske […]\nDanas će se preko Poštanske štedionice izvršiti isplata redovne novčane naknade nezaposlenim licima za decembar, a sutra privremene novčane naknade nezaposlenim licima koja žive na i izvan teritorije AP Kosovo i Metohija, takođe za decembar.\nIz Nacionalne službe za zapošljavanje obaveštavaju korisnike da će se preko Poštanske štedionice izvršiti isplata redovne novčane naknade nezaposlenim licima za novembar, danas 21. decembra i privremene novčane naknade nezaposlenim licima, koji žive na i izvan teritorije AP Kosova i Metohije, za novembar, u četvrtak, 22. novembra.\nJuly 27, 2021 Прегледано 1.457 пута


Danas počela isporuka rude zvorničkoj fabrici “Alumina” | Palelive.com\nPočetna Regija Milići Danas počela isporuka rude zvorničkoj fabrici “Alumina”\nMILIĆI – Kompanija “Boksit” iz Milića danas je, nakon pauze zbog božićnih i novogodišnjih praznika, počela isporuku rude zvorničkoj fabrici “Alumina”, saopšteno je iz Službe za odnose s javnošću milićke kompanije.\nOvogodišnjim poslovnim planom kompanije “Boksit” i ugovorom sa zvorničkom fabrikom “Alumina” predviđeno je da se do kraja januara isporuči 15.000 do 20.000 tona rude.\nIsporuka rude boksita počela je pet dana ranije nego što je bilo prvobitno planirano, tako da će se nastojati da se isporuči veća količina od dogovorene da fabrika u Zvorniku ne bi znatno smanjila kapacitet prerade, što bi se moglo odraziti i na finansijske obaveze “Alumine” prema kompaniji “Boksit”.\n“Bez obzira na vremenske uslove, utovar kao i prevoz rude boksita do Zvornika odvija se bez problema”, dodaje se u saopštenju.\nPrethodni članakŠešlija preuzeo dužnost direktora bolnice “Srbija”\nNaredni članakJahorina predstavljena na sajmu turizma u Beču


RTCG - Radio Televizija Crne Gore - Nacionalni javni servis :: Ekonomija :: Menadžment: Nijesu isplaćeni godišnji bonusi\nDIREKTORI – NAKNADE 05. 02. 2013. 14:25 >> 14:24 0\nDIREKTORI – NAKNADE\nMenadžment: Nijesu isplaćeni godišnji bonusi\nU Kombinatu aluminijuma (KAP) nijesu isplaćeni godišnji bonusi, niti su planirani za naredni period, saopšteno je iz kompanije.\nIz menadžmenta podsjećaju da je prilikom isplate decembarske bruto zarade zaposlenima u KAP-u izdvojeno 1,8 miliona eura, što je na nivou prosjeka prethodnih mjeseci u prošloj godini.\n»Pri tom, uzimajući u obzir teško finansijsko stanje KAP-a i značajan nedostatak osnovnih sirovina, nikakvi godišnji bonusi nijesu isplaćeni, niti su planirani za naredni period. Štaviše, neki članovi Odbora direktora su se još prošle godine dobrovoljno odrekli naknade koja im pripada u korist KAP-a«, navedeno je u reagovanju na tekstove u medijima u kojima se navodi da su članovi Odbora direktora i dijela menadžmenta KAP-a podijelili pola miliona EUR bonusa.\nUprava KAP-a je najavila da će od sudskih organa Crne Gore tražiti pravnu zaštitu, u cilju sačuvanja kako ličnog ugleda pojedinaca, tako i čitave kompanije.\n»Očigledno je da je jedini cilj plasmana ovih neistina pokušaj da se privuče pažnja na svoje štampano izdanje, putem stvaranja smišljenog skandala i diskreditovanja uprave kompanije, u periodu izuzetno složene finansijske situacije. Zato poručujemo javnosti, a posebno našim zaposlenima, da ne nasijedaju na provokacije i špekulacije pojedinih štampanih medija«, zaključuje se u reagovanju.


Karadžić pisao Savetu bezbednosti - Sputnjik Srbija\nKaradžić pisao Savetu bezbednosti\n12:56 19.09.2016 (osveženo 13:02 19.09.2016) Preuzmite kraći link\nBivši predsednik Republike Srpske, haški optuženik Radovan Karadžić uputio je otvoreno pismo predsednicima i premijerima zemalja članica Saveta bezbednosti UN, u kojem ukazuje na nepravdu koja mu je učinjena tokom postupka pred Haškim tribunalom.\nPrvi Karadžićev intervju posle presude: Nije trebalo da kočim vojsku...\nKako je prenela RTRS, Karadžić skreće pažnju na greške koje je taj sud učinio i u drugim postupcima, ali i prema, kako se navodi, celom srpskom narodu.\nSavetu bezbednosti Karadžić predlaže da osnuje komisiju sastavljenu od pravnih eksperata koji bi analizirali dosadašnju praksu Haškog tribunala i poništili sve proizvoljne odluke i presude.\n„Mora postojati autoritet iznad svakog suda, sa nadležnošću da oslobodi nevine i nepravedno osuđene“, naveo je Karadžić u otvorenom pismu.\nPrvostepenom odlukom Haškog suda Karadžić je osuđen na 40 godina zatvora, a u obrazloženju presude se navodi da je on odgovoran za ratne zločine počinjene u BiH, uključujući i genocid u Srebrenici.\npismo, Haški tribunal, SB UN, Radovan Karadžić, Republika Srpska, Bosna i Hercegovina


U sredu 03. jula na pisti SMATSA Vazduhoplovne akademije defilovali su luksuzni automobili, koji u samo nekoliko dana obiđu Evropu svake godine. Na putu sa severa, obilazeći gradove Evrope na ruti se ovog puta našla i Srbija.\nOrganizatori "Kumipallo 4000" (www.kumipallo4000.com) posetili su Vršac, i SMATSA Vazduhoplovnu akademiju gde je 80 super-automobila i preko 160 ljudi napravilo performans za pamćenje.\nZahvaljujući VSS koji su bili domaćini, Sportskom paraglajding klubu Berkut i SAA vozači ovih limuzina nisu samo uživali razvijajući neverovatne brzine svojih ljubimaca na pisti, već su u pratnji najboljih pilota paraglajdera okusili čari letenja.\nDefile aviona, luksuznih automobila, iskusnih pilota paraglajdera na jednom mestu u SMATSA Vazduhoplovnoj akademiji, s pravom je zaslužio najviše ocene prisutnih.


Izvor: Srbija danas arhiva vesti 14.12.2017 - Naslovi.net\nIzvor: Srbija danas arhiva vesti 14.12.2017\nHrvati se "upleli u kolo iz koga bi rado da izađu, ali im teško ide" Ministar spoljnih poslova Ivica Dačić kaže da to što Tužilaštvo u Zagrebu pokreće krivične prijave pritiv petorice generala JNA, državljana Srbije, za raketiranje Banskih… »\nGradonačelnik Mali se sastao sa prvim čovekom Havane: Početak jedne lepe saradnje na obostrano zadovoljstvo\nGradonačelnik Siniša Mali boravi u zvaničnoj poseti Republici Kubi kao deo delegacije Republike Srbije. Siniša Mali je pozvao prvog čoveka Havane da sledeće godine poseti Beograd, a povodom 75 godina od uspostavljanja diplomatskih odnosa Srbije i… »\nSrbija briše ime Makedoniji: Kontramere Zaevu zbog podrške kosovskim Albancima\nNeočekivano. Srbija sprema mere ako Skoplje podrži Prištinu u međunarodnim institucijama. Moguća promena odluke o priznavanju naziva susedne države. Srbija će pribeći radikalnim potezima ukoliko premijer Zoran Zaev ispuni "pretnje" da će… »\nRed sunca, red oblaka, vetar, kiša, sneg - biće svega! Evo u kojim vas krajevima Srbije šta očekuje\nTemperatura od nula do 14 stepeni. U Srbiji će danas biti umereno do potpuno oblačno i toplo, na jugu i istoku uglavnom suvo, u ostalim krajevima ponegde sa slabom kratkotrajnom kišom, na visokim planinama sa snegom. Duvaće slab i umeren u planinama… »\nIma nas raznih: Zvanično - Evo šta je srpski narod najviše guglao u 2017. godini!\nNeki izbori su čudnovati! Google je objavio rezultate godišnjeg izveštaja najpretraživanijih termina u 2017. godini, nudeći jedinstvenu perspektivu o najznačajnijim momentima i trendovima u Srbiji. Ove godine, građani Srbije su se na Google… »\nPredsednik Srbije iz Havane: Kuba je uvek pokazivala izrazito prijateljski stav prema našoj zemlji\nSrbija je uvek glasala za podršku Kubi da ne budu pod blokadom. Predsednik Srbije Aleksandar Vučić izjavio je danas da je Kuba uvek prema Srbiji iskazivala izrazito prijateljski stav, kao i da je i Srbija uvek podržavala Kubu i da će obe nastaviti… »\nSrbija danas: Vučić u Havani se sastao sa predsednikom parlamenta: Kuba je iskreni prijatelj Srbije\nDrama u niškom prevozu: Kontrolor putnika isprskao suzavcem\nDokle više?! Jedan kontrolor niškog gradskog saobraćajnog preduzeća isprskao je suzavcem putnika sa kojim se potukao, a kolateral ovog sukoba bilo je i dvadesetak Nišlija, koje su putovale istim autobusom. Nezapamćeni incident dogodio se oko 10 sati… »\nU proteklih mesec dana ubijene tri žene, a dva muškarca izvršila samoubistvo. Koordinatorka Sigurne kuće Vesna Stanojević izjavila je danas da je u ovoj godini u porodičnom nasilju ubijeno 29 žena i dvoje dece. - Ti brojevi nam šalju loše poruke… »\nNeobično. Kompanija Volkswagen će sa tržišta povući čak 57.000 jedinica modela Touareg, nakon što je nemački saobraćajni organ KBA otkrio da trolitarski dizel agregati koji se nalaze u njemu poseduju dva uređaja koji utiču na merenje emisije… »\n14.12.2017 Srbija danas, kategorije


GOLIĆ: Hitno napraviti plan sanacije “Incela” - mojKontakt portal\nGOLIĆ: Hitno napraviti plan sanacije “Incela”\nNeophodno je napraviti precizan zajednički plan aktivnosti svih nadležnih institucija kako bi se blagovremeno definisao način sanacije kontaminiranog zemljišta, poručila je ovo Srebrenka Golić, ministar za prostorno uređenje, građevinarstvo i ekologiju RS na sastanku u Ministarstvu na čijem je čelu.\nNaime, današnji sastanak je održan s ciljem definisanja mjera u vezi sa sanacijom kontaminiranog zemljišta u Poslovnoj zoni “Incel” u Banjaluci.\nUpoznala je prisutne da su Vlada Švedske i UNDP angažovali eksperta za remedijaciju zemljišta, kao konsultanta koji će dati smjernice za dalje postupanje te zatražila od prisutnih da mu dostave rezultate i nalaze do sada preduzetih aktivnosti, kako bi, najkasnije do 20. jula, imali prve smjernice za dalje postupanje.\nPonovila je zahtjev svim nadležnim inspekcijama da redovno vrše kontrolu subjekata koji posluju na području Poslovne zone “Incel”, a čije aktivnosti bi mogle dovesti do zagađivanja životne sredine.\nNa sastanku, na kojem su, osim predstavnika Ministarstva, prisustvovali predstavnici Republičke uprave za inspekcijske poslove, ekološki inspektor u Administrativnoj službi grada Banjaluka te predstavnici Poslovne zone “Incel” i Instituta za zaštitu i ekologiju Republike Srpske.\nPrevious Previous post: Komemoracija u Potočarima\nNext Next post: Teška nesreća u Banjaluci, žena poginula kada je automobilom sletjela sa puta\n19. 01. 2020., 19:36


Naslovna » Izlasci » Nova godina 2015 » Novi Beograd: Ulica otvorenog srca kod Merkatora\nZa sve posetioce biće priređen zabavni program u kome će posebno uživati najmlađi Novobeograđani.\nPored novogodišnje predstave, decu će zabavljati Deda Mraz, klovnovi i brojni kostimirani animatori. U programu će, osim glumaca, učestvovati i deca koja su išla u besplatne škole glume, pevanja i plesa u organizaciji opštine, i koja će sada imati priliku da pokažu šta su sve naučila.\nPored bine biće postavljeni i brojni prodajni štandovi, sa rukotvorinama i proizvodima starih zanata, a učešće i prezentaciju svojih proizvoda i usluga najavili su i članovi Novobegradskog kluba.\nManifestacija će imati i humanitarni karakter, jer je sav prihod od prodaje „crvenih nosića“ namenjen korisnicima Humanitarne fondacije Novi Beograd.\nU slučaju lošeg vremena program će biti otkazan, o čemu će Novobeograđani biti na vreme obavešteni. (danubeogradu.rs)\nTokom održavanja manifestacije „Novi Beograd – grad otvorenog srca“ u četvrtak, 1. januara od 8.00 do 16.00, za saobraćaj će biti zatvoren Bulevar Zorana Đinđića, na delu od Omladinskih brigada do Bulevara umetnosti.\nTokom održavanja ove manifestacije, vozila JGP-a sa linija 17, 68 i 74 će od raskrsnice ulica Omladinskih brigada i Bulevara Zorana Đinđića do raskrsnice Bulevara umetnosti i Bulevara Zorana Đinđića, u oba smera, saobraćati preko kružnog toka Bulevarom Mihajla Pupina i Bulevarom umetnosti i dalje redovnom trasom.\nTagovidub izlasci nova godina nova godina 2015 novi beograd ulica otvorenog srca vesti za dž zima\nPrethodni Košarka u Areni: Crvena zvezda – Real Madrid\nSledeći Ulica otvorenog srca i u Požeškoj


Prijem za talentovanu djecu iz škole "Malac genijalac" - Novosti Plus\nBanjaluka Obrazovanje Poslednje vijesti\nPrijem za talentovanu djecu iz škole “Malac genijalac”\nPredsjednik Skupštine grada Banjaluka Zoran Talić organizovao je danas prijem za banjalučku djecu iz škole za mentalnu aritmetiku “Malac genijalac” povodom uspjeha na nedavnoj Međunarodnoj olimpijadi u Beogradu, naglasivši da je potrebno popularizovati ovu vještinu računanja bez korištenja olovke i papira ili nekog drugog tehničkog pomagala. On je rekao da uspjeh u Beogradu predstavlja krunu truda djece te da je da mališanima i njihovim predavačima razgovarao o potrebi dodatne popularizacije njihovog rada.\n“Osvojiti pet medalja na jednoj međunarodnoj olimpijadi veliki je uspjeh”, rekao je Talić, istakavši da je ponosan na predavače koji se trude da prenesu znanja na mlađe generacije koje su najveći resurs.\nUčitelj mentalne aritmetike Milijana Čivčija rekla je da školu za mentalnu aritmetiku “Malac genijalac” pohađa devedesetak djece i da se program koji traje dvije godine zasniva na upotrebi drevne računaljke abakus, čijom se vizuelizacijom postiže izvanredno brzo računanje.\nOna je navela da školu mentalne aritmetike mogu da upišu djeca od četvrte do 12. godine, te da je ova vještina sredstvo za optimalan intelektualni razvoj.\n“Brzo računanje samo je pokazatelj da su se razvile sposobnosti koncentracije, vizuelizacije, memorije, analitičkog razmišljanja i logike. Razvoj ovih sposobnosti najvažniji je cilj mentalne aritmetike jer donosi djetetu trajne koristi i vještine”, rekla je Čivčija.\nOsmogodišnji Nikola Crnić, koji je osvojio srebro iz mentalnog računanja i bronzu iz pisanog dijela nadmetanja, kaže da se mnogim njegovim drugarima svidjela mentalna aritmetika i da su prihvatili izazov da probaju ovaj vid računanja.\nSedmogodišnji Miloš Eskić kaže da je u Beogradu u pisanom dijelu osvojio treće mjesto, ističući da nije bilo teško i da će ovim nastaviti da se bavi.\n← Humanost viteškog reda\nDo kraja avgusta 20 gigabajta interneta i pretplata od 16.97 KM →\nNa “Kestenburg” dolaze studenti iz SAD, Južne Koreje i Bugarske\n1 Novembra, 2019 Dragana Morača\t0\nVelika humanost Srpske koja će ove godine ugostiti 1.100 djece sa KiM\n3 Marta, 2020 3 Marta, 2020 Dragana Morača\t0


Zanatski Dom Beograd\nZgrada je sagrađena sa ciljem da se na jednom mestu ujedine sve osnovane zanatske ustanove, kao što je bio slučaj i sa drugim društvenim domovima. 1914. godine je grupa zanatskih fondova sakupila sredstva i izgradnja je započeta po projektu Danila Vladiavljevića.\nRadovi su prekidani zbog rata i nepovoljnih uslova ali izgradnja je nastavljena 1931. godine kada je projekat preuzeo arhitekta Bogdan Nestorović, naš poznati poklonik modernističke bezornamentalne arhitekture.\nObjekad ima strukturu ugaone građevine sa dva bočna krila duž Svetogorske i Hilandarske ulice.\nIznad glavnog ulaza postavljena je skulpura „Kovač“, delo kamenoresca N. Lukačeka a sama zgrada završena je 1933. godine. U njoj su se pored prostorija za razna zanatska udruženja nalazili i hotel i bioskopska sala a, od 1947. i Radio Beograd.


Predsednik razgovarao sa ambasadorima Kvinte i ambasadorkom EU o događanjima na Kosovu - Novosti i Događanja - Predsednik Republike Kosova - Hashim Thaçi\nPredsednik razgovarao sa ambasadorima Kvinte i ambasadorkom EU o događanjima na Kosovu\nPriština, 15. april 2020. godine – Predsednik Republike Kosovo Hashim Thaçi sastao se danas sa ambasadorima zemalja Kvinte i predstavnicom EU na Kosovu, kako bi sa njima razgovarao o događajima na Kosovu.\nNa ovom sastanku na kojem su prisutni bili ambasador SAD-a, Velike Britanije, Francuske, Nemačke i Italije, kao i šefica Kancelarije EU na Kosovu, predsednik Thaçi se zahvalio svim državama na podršci koju su dali Kosovu u suočavanju sa pandemijom virusa COVID-19 i izrazio je saučešće zbog žrtvi u svakoj od tih država.\n„Svi se zajedno borimo protiv pandemije i treba svi da sarađujemo, na Kosovu, u regionu i svetu“, rekao je predsednik Thaçi.\nŠef države je govorio i o političkim događajima i zahtevima koje je uputio predsedniku Pokreta Samoopredeljenje (Lëvizja Vetëvendosje) kao pobedniku na izborima 6. oktobra prošle godine, da predloži jednog kandidata za premijera Kosova, nakon izglasavanja nepoverenja Vlade Kurti.\n„Građani Kosova traže i potrebna im je Vlada sa punim mandatom, pogotovu u hitnim okolnostima izazvanim pandemijom“, rekao je predsednik Thaçi.\nOn je dodao da će svaki korak koji bude preduzeo biti u skladu sa Ustavom i zakonima zemlje, sa dosadašnjim praksama i voljom političkih partija koje su zastupljene u Skupštini Republike Kosovo.


VAKCINACIJA I U HALI „VLADE DIVAC“: Veliko interesovanje Vrnjčana za imunizaciju protiv virusa Kovid 19 | Novosti.RS\nVAKCINACIJA I U HALI „VLADE DIVAC“: Veliko interesovanje Vrnjčana za imunizaciju protiv virusa Kovid 19\nOD početka imunizacije, više od 1.800 meštana Vrnjačke Banje primilo je vakcinu protiv kovida-19.\nInteresovanje građana je veliko, pa će se od ponedeljka, 1. februara, masovna vakcinacija stanovništva sprovoditi i u jednom delu sportske hale „Vlade Divac“.\n- Lokalna samouprava je izdvojila sredstva za kupovinu lap-top računara, obezbedila volontere i sve ono što je neophodno da se u delu naše sportske dvorane uspešno obavi imunizacija stanovništva – rekao je Boban Đurović, predsednik opštine Vrnjačka Banja, u izjavi lokalnim medijima.\nVrnjčani stariji od 75 godina bez prijave preko e-uprave vakcinu će moći da prime u Zdravstvenoj ambulanti u obližnjim Ruđincima.\nIMUNITET NA KORONU ZAVISI OD DUŽINE PRELEŽANE BOLESTI: Stučnjak otkrio da li su zaštićeni i oni koji nisu imali simptome\n28. 01. 2021. u 19:01\nvirus korona Vrnjačka Banja vakcinacija korona virus\nU NASTAVKU imunizacije stanovništva u paraćinskoj opštini, na vakcinalnom punktu u Sportskom centru „7. jul“ na spisku dostavljenom Domu zdravlja iz eUprave danas je bilo 116 građana koji treba da prime drugu dozu kineskog „sinofarma“ i 77 takođe za revakcinaciju „fajzerovom“ vakcinom.


Vukoje po ukusu evropskih distributera - vino.rs\nutorak, 21 mart 2017 08:48\nNa najvećoj vinskoj smotri u svetu, ProWein 2017 u Dizeldorfu hercegovačka vinarija Podrumi Vukoje 1982 bila je jedna od najzapaženijih iz regiona.\n- Potpuno smo iznenađeni interesovanjem koje su brojni vinski kritičari, distributeri i enofili iz celog sveta pokazali za naša vina na sajmu u Dizeldorfu – kaže Radovan Vukoje, vlasnik vinarije. – Posebnu pažnju izazvale su naše autohtone sorte žilavka i vranac, ali i novi kuve Tribunia Chardonnay/Malvasia dubrovačka 2016 koji je bio pravo otkiće za evropske distributere, tako da će se do kraja godine sasvim sigurno naći u vinotekama nekoliko zemalja. Takođe, napravljeni su i definisani novi poslovi na tržištu Amerike i Nemačke koji će naša vina tamo još bolje pozicionirati.\nRecimo i to da Podrumi Vukoje 1982 trenutno izvoze vina u 14 zemalja Evropske unije, Azije i u SAD.


Previše vitamina D opasno po zdravlje - PRE SVEGA ZDRAVLJE\nPreviše vitamina D opasno po zdravlje\nNaučnici i stručnjaci iz oblasti medicine upozoravaju na neselektivnu upotrebu vitaminskih dodataka usred pandemije koronavirusa, među kojima je i zloupotreba, odnosno preterano uzimanje nutritivnih suplemenata s vitaminom D, koji mogu imati kontraefekt i biti vrlo opasni za zdravlje.\nU nastojanju da poboljšaju imunitet i tako se zaštite od koronavirusa, pojedinci u organizam unose veće količine egzogenih stvari koje menjaju funkciju endokrinog sistema brzinom na koju telo nije naviklo, što može biti opasno, a to je slučaj sa vitaminom D.\nOrganizmu su potrebne određene stvari da bi se zdravo razvijao i funkcionisao. Među njima su vitamini koji doprinose pravilnom funkcionisanju organizma. Vitamin D konkretno doprinosi apsorpciji kalcijuma, jednog od važnih faktora za izgradnju kostiju.\nNo to nije jedina njegova uloga. Na isti način doprinosi zdravom funkcionisanju nervnog, mišićnog i imunog sistema, zbog čega je u doba pandemije koronavirusa dodatna količina vitamina D značajna upravo za jačanje imuniteta.\nI upravo zato mnoštvo je ljudi u doba pandemije na svoju ruku počelo da uzima suplemente bogate vitaminom D, a negativne posledice već su isplivale na površinu.\nIstraživanja su ukazala na to da velikom broju obolelih od kovida-19 nedostaje vitamin D, zbog čega je pokrenut trend unošenja u organizam većih količina tog vitamina zbog zaštite od virusa.\nU samo nekoliko meseci, naučnici su, od upozorenja o nedostatku vitamina D među populacijom prešli na upozorenje o zloupotrebi i neselektivnoj upotrebi suplemenata koji se nude za poboljšanje imuniteta, piše španski El Pais, prenosi Hina.\nPotreba organizma za vitaminom D razlikuje se od osobe do osobe, pa ne postoji jedinstven nivo koncentracije 25-hidroksivitamina D koji ukazuje na njegov manjak, a istovremeno ne postoji ni konsenzus u pogledu precizne količine vitamina D koja bi bila optimalna za zdravlje pojedinca, poručili su naučnici američkog Nacionalnog instituta za zdravlje.\nOni upozoravaju da su previsoke koncentracije vitamina D u krvi gotovo uvek posledica njegova prevelikog unosa putem dijetetskih suplemenata koji se primenjuju kao dopuna uobičajenoj ishrani te, između ostalog, mogu rezultirati bubrežnom insuficijencijom i aritmijom, a u najgorem slučaju i smrću.\nHiperkalcemija kod dece i odraslih pacijenata sve je češća među osobama koje tokom pandemije uzimale veću količinu vitamina D od preporučene. Američki naučnici ističu da svaki organizam reaguje drugačije.


Vitro Group podržava Beogradski maraton\nposted on Sep. 29, 2010 at 12:42 pm\nKompanija Vitro Group i dalje svojim društvenim aktivnostima uspeva da unese osmehe tamo gde je to najpotrebnije – u svakodnevni život. Zvanični uvoznik i distributer Citroen vozila na teritoriji Srbije i Crne Gore, danas je bio zadužen za lepo raspoloženje i brojne uzdahe pripadnica lepšeg pola postavivši na start trke toliko voljeni Citroen C3 nove generacije.\nNa Adi je, naime, održana tradicionalna “Ženska trka” u organizaciji “Beogradskog maratona”. Po višegodišnjem dobrom običaju Citroen vozila su bila zvanični prevoznik trke, pa su tako dva prelepa Citroena C3 predvodila stazom naše hrabre sugradjanke, koje su Kompanija Vitro Group i dalje svojim društvenim aktivnostima uspeva da unese osmehe tamo gde je to najpotrebnije – u svakodnevni život. Zvanični uvoznik i distributer Citroen vozila na teritoriji Srbije i Crne Gore, danas je bio zadužen za lepo raspoloženje i brojne uzdahe pripadnica lepšeg pola postavivši na start trke toliko voljeni Citroen C3 nove generacije.\nNa Adi je, naime, održana tradicionalna “Ženska trka” u organizaciji “Beogradskog maratona”. Po višegodišnjem dobrom običaju Citroen vozila su bila zvanični prevoznik trke, pa su tako dva prelepa Citroena C3 predvodila stazom naše hrabre sugradjanke, koje su odlučile da današnji dan posvete zdravlju.\nVitro Group je čestitao svim učesnicama trke na sportskom duhu i dobrom raspoloženju, a prema rečima Direktora marketinga Vojislava Lekića, ova kompanija je počastvovana što je i danas bila učesnik “najlepše trke” u Srbiji, uz obećanje da će kompanija sa zadovoljstvom nastaviti saradnju sa “Beogradskim maratonom” i na proleće. Dakle očekujmo da će novi modeli Citroena i dalje izazivati uzdahe, predvodeći internacionalnu kolonu maratonaca odlučile da današnji dan posvete zdravlju.\nVitro Group je čestitao svim učesnicama trke na sportskom duhu i dobrom raspoloženju, a prema rečima Direktora marketinga Vojislava Lekića, ova kompanija je počastvovana što je i danas bila učesnik “najlepše trke” u Srbiji, uz obećanje da će kompanija sa zadovoljstvom nastaviti saradnju sa “Beogradskim maratonom” i na proleće. Dakle očekujmo da će novi modeli Citroena i dalje izazivati uzdahe, predvodeći internacionalnu kolonu maratonaca\nTags:Beogradski maratonCitroenCitroen C3uvoznik i distributerVitro groupŽenska trka\nGoran Aničić 29. September 2010\nPrioriteti Prostornog plana Srbije: koridori 10, 11, 7 i JAT


Kafa iz Nju Orleansa za ceo svet - Franchising.rs - franšiza, preduzetništvo\nKafa iz Nju Orleansa za ceo svet\nPJ's Coffee of New Orleans / Poznat po širokoj ponudi toplih, hladnih i ledenih kafa i napitaka od kafe, pri čijoj se pripremi koriste samo zrna vrhunskog kvaliteta – tek 1% zrna najkvalitetnije arabike\nZa američki lanac kafeterija PJ's Coffee ova godina protiče u znaku jubileja, ali i težnji da se otvore nova tržišta i nađu novi franšizni partneri.\nPored toga što slavi 40 godina postojanja i otvaranje stote kafeterije, PJ's Coffee će se pridružiti i obeležavanju tri veka od osnivanja Nju Orleansa, grada u kojem je brend i ponikao. Kao što dolikuje jubilejima, PJ's Coffee najavljuje da će u ponudu uvrstiti ograničenu liniju proizvoda – dva nova napitka od kafe i specijalnu mešavinu koja će se u kafeterijama „premijerno“ pojaviti 29. septembra, na dan kada se u SAD obeležava Nacionalni dan kafe. Ovo će, kako ističu u kompaniji, ujedno biti i dobra prilika da se nastavi s jačanjem brenda, osvajanjem novih tržišta i novih franšiznih ugovora.\nU prethodne dve godine, naime, PJ's Coffee je na matičnom tržištu otvorio 30 kafeterija, a „jubilarnu“, stotu, otvoriće ove jeseni u Perlandu u Teksasu – tempo rasta koji u istoriji lanca do sada nije zabeležen, iako se PJ's franšizno razvija još od 1989. Tome su, smatraju u kompaniji, doprinele i značajne promene u izgledu kafeterija, logotipa, kao i proširenje ponude. Kompanija je krajem 2017. potpisala i prve franšizne ugovore za tržišta van Amerike, tako da lanac iz Nju Orleansa danas ima kafeterije u Kuvajtu i Vijetnamu, dok se pregovori vode i za tržište Malezije.\nU poređenju sa drugim, poznatijim američkim lancima, PJ's Coffee je i dalje relativno „mali igrač“, ali, kako ističu u kompaniji, u industriji proizvodnje i prodaje kafe, koja na svetskom nivou generiše 100 milijardi dolara godišnje, ima mesta za sve. Širenje će se, kako najavljuju, nastaviti i na matičnom i na tržištima širom sveta. To uključuje i zemlje Evrope, a franšizne partnere traže i za zemlje ovog regiona.\nPrimalac franšize bi, pre svega, trebalo da bude jaka, marketinški orijentisana kompanija koja posluje u sektorima povezanim sa hranom, a presudno je da ima dovoljno kapitala za uzimanje master franšize i otvaranje najmanje pet kafeterija. Od primaoca se očekuje da obezbedi atraktivne nekretnine i lokacije za kafeterije, a u zavisnosti od franšiznog formata (kiosk ili klasična kafeterija), lokali bi trebalo da imaju od 30 do 150 m2. Podrška matične kompanije iz SAD uključuje obuku, pomoć pri izboru lokacije, marketinga i svih drugih aspekata poslovanja. Obuka će biti organizovana u SAD, u trajanju od dve do četiri nedelje i biće obavezna za sav menadžerski kadar.\nPJ's Coffee je poznat po širokoj ponudi toplih, hladnih i ledenih kafa i napitaka od kafe, pri čijoj se pripremi koriste samo zrna vrhunskog kvaliteta – tačnije, tek 1% zrna najkvalitetnije arabike. Razvili su jedinstvenu tehniku prženja kafe za hladne napitke, kao i specijalni postupak hladnog ceđenja koji omogućava da kafa zadrži pun, bogat ukus, uz drastično smanjenje stepena kiselosti. Ovaj proces je, zapravo, usavršila Filis Džordan, osnivač i vlasnica prve PJ's kafeterije – proces koji se i dan-danas koristi za spravljanje svih hladnih PJ's napitaka od kafe. Prva PJ's kafeterija je otvorena 1978. godine. Od 2008. lanac je u vlasništvu kompanije Ballard Brands koju vode braća Pol, Stiven i Skot Balard (fotografija 3/3).


Kako je bivši premijerov savetnik kupio zgradu "Centroeksporta"\nOn je kvadrat poslovnog prostora u centru Beograda platio 177evra, za druge on košta od 1.500 do 2.000 evra\nBEOGRAD- Zoran Janjušević platio je kvadrat poslovnog prostora u Čika Ljubinoj ulici samo 177 evra, iako su nam u nekoliko agencija za nekretnine potvrdili da je prosečna cena u tom delu grada između 1.500 i 2.000 evra. On će ovih dana postati i zvanični vlasnik zgrade od nepunih 2.000 kvadrata, nakon što je 4. decembra Republički geodetski zavod doneo rešenje da se njegova firma "Majron Sejls" uknjiži u katastarske knjige kao novi vlasnik nepokretnosti. Jedan agent za nekretnine je izjavio za "Glas" da se, za 177 evra po kvadratu, može u Beogradu kupiti jedino krš ili neugledna dvorišna zgrada na dalekoj periferiji.\nJanjušević je poslovnu zgradu "Centroeksporta" kupio početkom ove godine za 355.000 evra, direktnom pogodbom sa likvidacionim upravnikom Trgovinskog suda, a ugovor je potpisan 20. marta, tvrdi advokat Branislav Matijašević. I pored nekoliko pokušaja nismo uspeli da dobijemo komentar Janjuševića na tvrdnje Matijaševića, pravnog zastupnika radnika "Centroeksporta", da je zgradu kupio mimo propisane procedure i daleko ispod njene realne cene.\nSa Sejšela u Beograd\nFirma "Majron Sejls" postala je poznata nakon što je jula ove godine Mlađen Dinkić, potpredsednik G17 plus izneo u javnost dopis mađarske policije u kojem od srpskih vlasti traže proveru finansijskih transakcija sa Sejšelskih ostrva na nekoliko računa u Beogradu, a jedan od njih je i uplata od 355.000 evra na ime preduzeća "Centroeksport." Istoimena firma "Majron Sejls" je pre nekoliko meseci registrovana i u Trgovinskom sudu u Beogradu.\nU rešenju Republičkog geodetskog zavoda navedena je precizna kvadratura - uz 137,45 kvadrata u prizemlju, 402,1 kvadrata na prvom, 401,37 na drugom, 333,86 kvadrata na trećem , zatim 363,68 na četvrtom, kao i na petom spratu još 359,19 kvadratnih metara.\nKada smo pokušali da saznamo koliko košta kupovina poslovnog prostora od oko 2.000 kvadrata u centru grada, u agenciji "Menadžer" su nam rekli da u ponudi imaju odgovarajući poslovni prostor te veličine u blizini američke ambasade, koji ukupno košta oko 4.300.000 evra. Doduše, reč je o luksuznom poslovnom prostoru sa tri ulaza i 70 telefonskih linija, i na lokaciji sa rešenim problemom parkiranja.\n- Skoro je nemoguće zakupiti ili kupiti poslovni prostor u centru Beogradu, iako najveći broj zvrji prazan, i to je česta primedba predstavnika inostranih banaka koji nam se obraćaju, kaže Kaća Lazarević, suvlasnik agencije "Alka" dodajući da je razlog za to privatizacija. - Agencija za privatizaciju je bog i batina, a firma ne može ništa da proda ili izda u zakup bez njenog odobrenja, s obrazloženjem da se ne obezvredi imovina, iako prostor mesecima, pa i godinama, zvrji prazan, tvrdi Lazarević, dodajući da se zato stanovi zakupljuju ili prodaju kao kancelarije i poslovni prostor domaćim i stranim firmama. Lazarević napominje da se kvadrat poslovnog prostora u centru grada prodaje po najmanje 1.500, do oko 2.000 evra, što zavisi od opremljenosti zgrade, kao i činjenice da li ima centralno grejanje.\nU preduzeću "Centroeksport" koje je u postupku likvidacije od decembra 2000. godine, neposredno nakon dolaska DOS-a na vlast, rekli su nam da je do 1995. zgrada u Čika Ljubinoj ulici imala centralno grejanje. - Od tada, zbog požara zgrada nije ni korišćena, ali je kasnije renovirana i priča se da je potrebno još samo postaviti drvenariju i parket, rekla nam je jedna službenica ove firme.


Vesti online / Vesti / Srbija / Poruka iz Rusije: Tribunal nastavlja mit da su Srbi jedini odgovorni\nPoruka iz Rusije: Tribunal nastavlja mit da su Srbi jedini odgovorni\nRusko Ministarstvo spoljnih poslova ocenilo je, povodom presude lideru bosanskih Srba Radovanu Karadžiću, da Haški tribunal nastavlja da stvara mit o srpskom narodu kao jedinom odgovornom za ratne zločine u bivšoj Jugoslaviji.\nHaški tribunal je danas sve, samo ne sud pravde\nU saopštenju MSP se navodi i da se nisu obistinila očekivanja Rusije da Tribunal bude institut pravde, prenosi Tas.\n- Rusija podržava MKSJ stvoren 1993. godine i otvoreno je govorila da Tribunal ne treba da postane mesto za obračunavanje ili instrument osvete, već da bude pravi institut pravde koja bi dovela do pobede pravde i zdravog razuma - navedeno je u saopštenju uz konstataciju da se "ta očekivanja nisu obistinila".\nRusko ministarstvo navelo je da čak ni sudije Tribunala ne skrivaju da sud koristi sumnjive metode u svom radu.\n- Treba imati u vidu da MKSJ, ad hok, ili provizorna institucija, deluje već više od 20 godina i da je potrošio milijarde za rad.\nU saopštenju ruskog MSP se ocenjuje da bi bilo bolje da je novac utrošen u mirovni proces u zemljama bivše Jugoslavije.\n- Tribunal je ignorisao rokove koje je postavio Savet bezbednosti UN za njegov rad i težak je teret na plećima svetske zajednice - zaključuje rusko Ministarstvo.


Otvoreni parlament: Drastičan pad demokratičnosti Skupštine Srbije\n► Otvoreni parlament: Drastičan pad demokratičnosti Skupštine Srbije\nAnalize aktuelnog saziva Skupštine Srbije ukazuju na drastičan pad demokratičnosti u njenom radu, naročito njene zakonodavne i kontrolne uloge, saopštio je danas Centar za istraživanje, transparentnost i odgovornost (CRTA) povodom sedme godine inicijative "Otvoreni parlament".\n"Prekomerno usvajanje zakona po hitnom postupku, opstrukcije rada parlamenta i zloupotreba procedura kojima se onemogućava dijalog u plenumu, izostanak javnih slušanja, slaba kontrola nad izvršnom vlašću, a naročito usvajanje budžeta uz opstrukciju rasprave od strane vladajuće većine, negativne su prakse koje je neophodno hitno menjati", navodi se u saopštenju.\n"Pozivamo sve narodne poslanike da preuzmu odgovornost i pokrenu javni dijalog u cilju prevazilaženja brojnih izazova koji onemogućavaju parlament da delotvorno obavlja svoju demokratksku ulogu", navodi se u saopštenju.\nCRTA je navela da građani preko platforme www.otvoreniparlament.rs mogu svakodnevno da prate rad poslanika, da im direktno postavljaju pitanja, da se upoznaju sa sednicama i drugim aktivnostima Skupštine, sa predlozima zakona i akata koji će se naći pred narodnim poslanicima, kao i sa ključnim izmenama koje će doneti usvojeni zakoni i ostali akti.\n"Tokom sedam godina, analizirana su 682 radna dana u plenumu tokom kojih je usvojeno 1057 zakona, objavljeno je više od 250.000 govora narodnih poslanika, skoro 300 sažetaka zakona i preko 30 istraživanja o parlamentarnim procesima i radu Skupštine, a prikupljeno više od 900 pitanja građana", navodi se u saopštenju.\notvoreni parlament /


Dejan Ignjatovic\t 04.05.2021. 21:43h\nTrener fudbalera TSC Mladen Krstajić rekao je danas da je optimista uoči utakmice sa Partizanom u Super ligi i da očekuje da će njegova ekipa ostaviti dobar utisak u Beogradu.\n"Posle naša dva neočekivana poraza u Super ligi, verovatno su ljudi skeptični pred utakmicu sa crno-belima, ali bez obzira na to, verujem u svoju ekipu, očekujem dobru utakmicu i veoma joj se radujem. Biće teško, ne treba trošiti reči na to koliko je Partizan dobra ekipa, ali imam razlog da budem optimističan pred sutrašnji meč i očekujem da ćemo ostaviti dobar utisak", rekao je Krstajić.\nFudbaleri TSC iz Bačke Topole igraju u sredu od 16 časova protiv Partizana u Humskoj, utakmicu 35. kola Super lige Srbije.\nNapadač ekipe TSC Nenad Lukić rekao je da je Partizan favorit, koji sjajno igra pod vodjstvom trenera Aleksandra Stanojevića.\n"Idemo na noge apsolutnom favoritu, ali mi smo u poslednjoj utakmici u Humskoj pokazali da možemo da ostanemo neporaženi. U Beograd sigurno ne idemo sa belom zastavom. Nadam se da ćemo sutra pružiti dobru igru i da ćemo biti dostojan protivnik", naveo je Lukić.\nOn je dodao da je TSC uprkos dva uzastopna poraza dobro trenirao i da se ekipa spremila. "Ovo je idealan trenutak da izadjemo iz ove male krize. Ako ostanemo neporaženi to će nam sigurno dati vetar u ledja za preostale tri prvenstvene utakmice", naveo je Lukić.\nKapiten Saša Tomanović rekao je da utakmica protiv Partizana svim igračima daje veliki motiv da ostvare što bolji rezultat i da pruže što bolju partiju.\n"Nadam se da ćemo ponoviti igru od prošle godine kada smo u Beogradu ostali neporaženi, jer nama svaki osvojeni bod protiv ovako dobrog protivnika mnogo znači. Nadam se da ćemo i sutra prikazati dobru igru", rekao je Tomanović. On je naveo da za utakmice protiv najboljih klubova Srbije nije potrebna neka posebna motivacija.\n"Upravo su to mečevi u kojima se svako trudi da se prikaže u najboljem izdanju, pa tako i mi", dodao je kapiten ekipe iz Bačke Topole.\nPosle 34 kola u Super ligi, TSC je šesti na tabeli sa 49 bodova, a Partizan je drugi sa 86 bodova.\nUŽIVO, VIDEO! Mančester siti - PSŽ (1:0), prečka spasila domaćina! LUDNICA od meča na Itihadu\nMladen KrstajićTSCPartizanfudbalsportske vestiSuperliga


Zašto je Tramp idealan za Evropu - Sputnjik Srbija\n10:03 12.11.2016 (osveženo 11:07 12.11.2016) Preuzmite kraći link\nPobeda Donalda Trampa na predsedničkim izborima mogla bi da dovede do normalizacije situacije u Evropi. Štaviše, Tramp će najverovatnije smanjiti tenzije između Vašingtona i Moskve, rekao je italijanski analitičar Đermano Dotori za Sputnjik.\nRezultati predsedničkih izbora u Sjedinjenim Američkim Državama zapanjili su italijanske novinare, koji su, zapravo, očekivali pobedu Hilari Klinton.\nU utorak je republikanac Donald Tramp osigurao neočekivanu pobedu na izborima sa 290 glasova elektora protiv 232 elektora koliko ih je osvojila Hilari Klinton.\nTrampova pobeda je dobra vest za Italiju i Evropu, smatra Dotori iz Centra za strateške studije na Univerzitetu „Gvido Karli“ u Rimu.\n„Kao prvo, izbegli smo Hilari Klinton kao predsednicu. To bi Evropi donelo mnogo obaveza, kao što su nametanje ’ljudskih prava‘ i pokušaji da se utiče na situaciju u suverenim državama“, rekao je Dotori.\nOn smatra da bi Hilari Klinton na mestu predsednice pojačala tenzije u Evropi, a posebno ako se uzme u obzir njen čvrst stav prema Rusiji.\nDotori ističe da će Tramp zaštititi nacionalne interese Vašingtona, ali „verovatno na drugi način“.\n„On je biznismen i protivnik je rata. Međutim, Tramp je sklon teškim pregovorima. Njegova politika će biti realistična. Pre ili kasnije, novoizabrani predsednik SAD će verovatno postići dogovor sa Moskvom u pokušaju da smanji američko vojno prisustvo“, smatra italijanski analitičar.\nJunker: Tramp je pretnja za odnose SAD i EU\nOn navodi da Trampov pristup ne bi uključivao nikakve „popuste“ ili „poklone“, ali ne bi bio usmeren na direktno neslaganje sa Rusijom.\n„Što se tiče Trampa, očekujem napredak u odnosima Vašingtona i Moskve. Međutim, mnogi iz njegove administracije verovatno se protive takvoj strategiji“, dodao je Dotori.\n„Borba protiv terorizma mogla bi da bude prva tema razgovora Trampa i predsednika Rusije Vladimira Putina. Štaviše, NATO bi mogao da promeni svoju politiku u Južnoj Evropi. To bi bio optimalan scenario za Italiju. Stoga nije jasno zašto je većina italijanskih zvaničnika javno podržavala Klintonovu tokom njene izborne kampanje“, zaključio je Dotori.\npredsednički izbori u SAD, Donald Tramp, Italija, SAD


Objavljeno 17. nov 2012. / 14:07:50\nBEOGRAD, 17. novembra 2012. (Beta) – Predsednik Skupštine Srbije Nebojša Stefanović izjavio je u subotu da će parlament pre rasprave o budžetu za 2013. na posebnoj sednci razmotriti izmene Zakona o budžetskom sistemu koje je predložila Skupština Vojvodine.\nOn je novinarima u parlamentu kazao da će sednica Skupštine o budžetu početi u sredu, 21. novembra, a da će prethodno poslanici u utorak, 20. novembra, posle glasanja o izmenama Carinskog zakona i potvrdjivanju više medjudržavnih ugovora, na posebnoj sednici razmotriti predlog Skupštine Vojvodine.\n“Odlučio sam da u utorak na dnevni red posebne sednice stavim izmene Zakona o osnovama budžetskog sistema koje je predložila Skupština Vojvodine. To je dobar primer da pokažemo da Narodna skupština poštuje sve predlagače zakona bez obzira kako će se narodni poslanici o tome izjasniti”, rekao je Stefanović.\nUpitan šta se promenilo za nekoliko dana kada je na kritike poslanika Liberalno demokratske partije da krši Poslovnik time što taj predlog Skupštine Vojvodine ne stavlja na dnevni red odgovorio da nijedan pojedinačni zakonski predlog ne mora da se nadje na dnevnom redu, Stefanović je rekao da zakoni ne moraju da se nadju na dnevnom redu ako tako skupština odluči.


1. Nacrt pregovaračke pozicije Crne Gore za Međuvladinu konferenciju o pristupanju Crne Gore Evropskoj uniji za poglavlje 13 – Ribarstvo.\n114. śednica Odbora za zdravstvo, rad i socijalno staranje biće održana 22. decembra 2015. godine, sa početkom u 11:00 časova, u Plavom salonu.\n- Prijedlog zakona o izmirenju obaveza prema radnicima Rudnika boksita AD Nikšić koji su, usljed stečaja preduzeća, ostvarili pravo na penziju, koji su podnijeli poslanici Aleksandar Damjanović i Mladen Bojanić.\n68. śednica Odbora za međunarodne odnose i iseljenike biće održana 22. decembra 2015. godine, sa početkom u 12:00 časova, u Crvenom salonu.\n1. Davanje mišljenja o Ranku Vujačiću, kandidatu za mjesto izvanrednog i opunomoćenog ambasadora Crne Gore u Saveznoj Republici Njemačkoj, na rezidentnoj osnovi, sa sjedištem u Berlinu.\n109. śednica Odbora za politički sistem, pravosuđe i upravu biće održana 22. decembra 2015. godine, sa početkom u 15:00 časova, u Plavom salonu.\n1. Kontrolno saslušanje ministra pravde, gospodina Zorana Pažina, na temu: "Primjena i efekti Zakona o izvršenju i obezbjeđenju i Zakona o javnim izvršiteljima".\nIzvor: Press služba Skupštine Crne Gore, 21.12.2015.


Evropska investiciona banka spremna da podrži oporavak Srbije - Ozonpress :: internet portal\nEvropska investiciona banka spremna da podrži oporavak Srbije\nTag: banka, EU, investiciona, oporavak, Srbija\nEvropska investiciona banka (EIB) spremna je da podrži ekonomski oporavak Srbije i celog Zapadnog Balkana kako bi zemlje regiona bile u stanju da iskoriste sredstva finansiranja iz EU i privatnih izvora, izjavio je potpredsednik EIB Dario Skanapijeko.\n– Kapacitet da se apsorbuju sredstva je direktno povezan sa projektima. Kao i u svakoj drugoj zemlji, vi morate da odlučite kako da to iskoristite – rekao je Skanapijeko i dodao: Ali, morate da budete aktivniji u pripremanju projekata. EIB smatra da je važno da bude prisutna ovde, kako bi pomogla u pripremanju projekata od početka.\nGovoreći o rezultatima saradnje EIB i vlasti Srbije, Skanapijeko je rekao da se stvari kreću napred, ali da još ima “rupa” u privrednoj i društvenoj nfrastrukturi.\nBanka je spremna da pruži podršku u rešavanju migracija, digitalizacije i borbi protiv klimatskih promena, rekao je Skanapijeko i ocenio da je Srbija pojačala napore za bolju pripremu investicionih projekata, ali da su investicije i dalje na niskom nivou.\nEvropska investiciona banka pruža podršku razvoju transportne i energetske infrastrukture, malih i srednjih preduzeća, zdravstvu i obrazovanju u skladu sa politikom pristupanja Evropskoj uniji, rekao je on.\nOn je podsetio da je EIB aktivna u zemljama kandidatima dajući zajmove državnom i privatnom sektoru.\nBanka je od 2009. godine obezbedila zajmove od ukupno 1,4 milijardi evra u Srbiji i tako podržala otvaranje 261.000 radnih mesta. U regionu je odobreno 2.5 milijardi evra u zajmovima kao podrška za 400.000 radnih mesta u istom periodu, istakao je Skanapijeko.\nKako je naglasio, EIB obezbedila 550 miliona evra u zajmovima za mala i srednja preduzeæa koja zapošljavaju više od 115.000 ljudi u Srbiji i podsetio da je juèe potpisan prvi bespovratni zajam od 73 miliona evra u okviru Investicionog okvira za Zapadni Balkan.\nSkanapijeko i predsednica Izvršnog odbora Banca Inteza Draginja Ðurić potpisali su ugovor o kreditnoj liniji od 30 miliona evra za zajmove malim i srednjim preduzeæima.\nÐurić je podsetila da Banka Inteza sarađuje sa EIB od 2006. godine, dodajući da je do sada ugovoreno 160 miliona evra kreditnih linija.\nČačani masovno podnose tužbe protiv banaka


KoSSev: Dopisnik prištinske TV „Klan Kosova“ Idro Seferi poklonio Vučiću albansko-srpski rečnik | Hronika\nPočetna strana > Hronika > KoSSev: Dopisnik prištinske TV „Klan Kosova“ Idro Seferi poklonio Vučiću albansko-srpski rečnik\nKoSSev: Dopisnik prištinske TV „Klan Kosova“ Idro Seferi poklonio Vučiću albansko-srpski rečnik\nPredsednik Srbije Aleksandar Vučić je od dopisnika prištinske TV "Klan Kosova" iz Beograda, Idra Seferija, na poklon dobio albansko-srpski rečnik, prenosi KoSSev.\n“Njegovoj ekselenciji, predsedniku Aleksandru Vučiću poklanjam moj lični rečnik kako bi bolje razumeo budućnost nego prošlost“, citira KoSSev Seferijevu posvetu.\nSeferi je Vučiću poklonio rečnik tokom intervjua koji je radio sa njim.\nPodsetimo, Vučić se na konferenciji za novinare posle izbora na Kosovu, više puta direktno obraćao Seferiju.\nU jednom trenutku ga je pohvalio kako priča srpski, pa naveo da i on “može da nauči po nešto albanski, ali da ipak nije pametan kao kandidati Nenad Rašić i Rada Trajković“.


U BiH aktivan krivolov na prepelice koje završavaju na tržištu Evropske unije - mojusk.ba\nPredsjednik Ornitološkog društva “Naše ptice” iz Sarajeva Dražen Kotrošan izjavio je da se na teritoriji od Lijevče polja, Posavine, Semberije i Trebinja, pa sve do Petrovca, trenutno vrši krivolov na prepelicu pomoću nedozvoljenih elektronskih vabilica.\nKotrošan je upozorio da se vabilice mogu nabaviti na tržištu RS-a i FBiH po cijeni od 100 do 150 KM.\n“Zbog vabilica prepelice postaju laka meta, a nakon odstrijela, domaći i strani krivolovci i krijumčari ih prebacuju preko granica Evropske unije. Poslije završavaju na menijima najluksuznijih italijanskih i francuskih restorana”, naveo je Kotrošan.\nOn je rekao da jela od mesa prepelica konzumira evropski jet set.\n“Porcije nerijetko koštaju više od 200 KM. Na ovim prostorima prepelicu najviše nedozvoljeno love Italijani, a posebno je problematično što se krivolov ne radi samo u lovištima, već i izvan njih”, rekao je Kotrošan.\nOn je napomenuo da zakoni u ovoj oblasti loše tretiraju period kada se lovi ova ptica, te da je broj procesuiranih krivolovaca vrlo mali, kao i broj izlazaka na teren po prijavi krivolova.\n“Ne smije se dešavati da ovdašnje krivolovce i krijumčare hvataju samo graničari u Hrvatskoj i Srbiji. Apelujemo na sve nadležne da se pozabave time što godišnje strada na hiljade ovih ptica. Nestanak prepelica i drugih ptica može dovesti do prenamnoženja insekata i glodara što šteti poljoprivredi, a tako i ljudima”, objasnio je Kotrošan.\nJovica Sjeničić iz Društva za istraživanje i zaštitu biodiverziteta Banja Luka je rekao da se na terenu trenutno nalaze ekipe koje u saradnji sa inspekcijama i policijom obilaze teren i provjeravaju dojave o krivolovu.\nOn je rekao da se jedan od konkretnih primjera krivolova na prepelicu dogodio lani kada su kraj Save u Šamcu bile postavljene nedozvoljene vabilice.\n“Kraj vabilica ne slijeću samo prepelice, već i druge ptice, pa ne znamo šta se i koliko odstreljuje”, upozorio je Sjeničić.\nNekoliko sagovornika Srne, koji se decenijama bave lovom, istakli su da su zakoni o lovstvu u Srpskoj i BiH vrlo dobri i da predviđaju stroge sankcije, ali da je problem što slučajevi krivolova pomenutih ptica mahom nisu prioritet na sudu, iako država zbog toga gubi veliki novac.\nPrema podacima ornitologa, evropska populacija prepelice je u posljednjih 40 godina prepolovljena, zbog čega je ova ptica postala zaštićena u najvećem broju zemalja Starog kontinenta.\nPosljednja istraživanja pokazuju da se u Srpskoj i BiH gnijezdi između 5.000 i 10.000 parova prepelice.\nS obzirom na to da je zakonom loše uređeno vrijeme lova ove vrste od 1. augusta do 30. septembra, kada sezona gniježđenja još nije potpuno završena, udruženja za zaštitu ptica i prirode iz Srpske i BiH najavljuju da bi kraja godine trebalo da zatraže izmjene naredbi o lovostaju.


Kada su Dragan Mance i Nenad Jezdić rasplakali "Grobare"\nKada su Dragan Mance i Nenad Jezdić rasplakali „Grobare“\nHome » Ex Yu fudbal » Kada su Dragan Mance i Nenad Jezdić rasplakali „Grobare“\n4. oktobra 2015. godine, Partizan je slavio svoj 70. rođendan, a centralni deo proslave bio je muzičko-scenski spektakl „Dobro pamtim sve“ koji je u formi predstave izveden te večeri u „Narodnom pozorištu“ u Beogradu.\nAutori ovog spektakla, koji je simbolično trajao 70 minuta, bili su Dragan Bjelogrlić i Nenad Janković (mnogo poznatiji pod umetničkim imenom Dr. Nele Karajlić), koji su imali zadatak da u pozorišnom komadu predstave najelpše stranice istorije „Crno-belih“. Glavne uloge u ovom komadu poverene su Predragu Ejdusu, Nenadu Jezdiću, Alekseju Bjelogrliću i Nadi Šargin, koji su kroz sećanja svojih karaktera prelistavali istoriju Partizana. Za muzički deo koji je dao dodatni ton predstavi bili su zaduženi hor Narodnog pozorišta i pank bend Grupa JNA. U tih 70 minuta navijači „Crno-belih“ su se podsećali mnogih trenutaka iz istorije Partizana, a jedan momenat je definitivno obeležio predstavu, ali i naterao suze na oči gotovo svim ljudima kojima je crno-bela boja u srcu, i ne samo njima…\nMuzičko-scenski spektakl „Dobro pamtim sve“ oduševio je navijače Partizana na proslavi 70. rođendana „Crno-belih“.\nDragan Mance je svakako jedna od najvećih ikona Partizana i čovek na pomen čijeg imena svakom „Grobaru“ se pomešaju lepa i ružna osećanja. Ono što izaziva lepe emocije su svakako legendarni Draganovi golovi, ali te lepe emocije uglavnom potisnu one tužne, kada se navijači sete da je 3. septembra 1985. godine sa samo 23 godine Dragan Mance stradao u saobraćajnoj nesreći. I baš u jednom trenutku predstave Nenad Jezdić koji je u komadu igrao oca koji obožava Partizan, sa suzama u očima se podseća na sredinu 80ih godina i na dan kada je stradao legendarni Dragan Mance. Njegov sin u predstavi (Aleksej Bjelogrlić) konstantuje da je Mance legenda, a onda pita oca kako je igrao Dragan Mance?!\nDragan Mance – Za mnoge navijače Partizana najveća legenda „Crno-belih“.\nU tom trenutku kao odgovor na to pitanje Nenad Jezdić pokazuje na velikom video bimu svom sinu, ali i svima u sali neke od legendarnih Manceovih golova, dok se na bini pojavljuje gitarista koji samo uz pratnju gitare na vrlo dirljiv način peva pesmu posvećenu Manceu: „Otiš’o si Dragane, ostala je tuga, uvek će te voleti ‘Grobari’ sa juga!“ odzvanjalo je „Narodnim pozorištem“. Mnogima u sali dok su gledali legendarni gol Mancea Kvins Park Rendžersu, ali i neke od golova koje je postigao u jugoslovenskom prvenstvu, krenule su suze na oči. Bio je to vrlo dirljiv trenutak, koji je i onima koji su gledali ovu predstavu kraj malih ekrana, a koji nisu navijači Partizana, naterao suze na oči. Za kraj snimka mnogi su imali priliku da se podsete i legendarne Manceove proslave golova klizanjem po travi, a salom se potom prolomio gromoglasni aplauz u čast velike legende Partizana i jugoslovenskog fudbala, Dragana Mancea.\nKako su izgledali vrlo emotivni trenuci sa predstave „Dobro pamtim sve“ koji teško da mogu nekog da ostave ravnodušnim, a u kojima su navijači Partizana imali priliku da se na vrlo dirljiv način podsete Dragana Mancea, možete pogledati na snimku koji je pred vama.


Naslovna Info Srbija Krajem januara prvi konkurs za zapošljavanje u prosveti\nPrednost pri zapošljavanju, kako je rekao, imaće prosvetni radnici koji dugo rade na određeno vreme, ali će se gledati i kvalitet njihovog rada.\n„U prvom konkursu koji će ići krajem januara posao će dobiti prosvetni radnici koji su počeli da rade na ugovor 2014. i pre toga, kao i 2015. godine“, kazao je Šarčević.\nNaredni konkurs, kako je naveo, biće već u februaru, a sledeći u martu.\nNije mogao tačno da precizira koliko ljudi u školama radi na određeno vreme, ali se, kaže, procenjuje da je u pitanju broj između 18.000 i 22.000 hiljade zaposlenih na ugovor.\nUpitan kako će se izbeći eventualne zloupotrebe direktora na konkursima za zapošljavanje, ministar je rekao da se to neće dozvoliti i da ima ovlašćenja da smeni direktore.\n„Nećemo dozvoliti samovolju direktora, ali ni sindikalne pritiske“, rekao je Šarčević.\nOn je rekao da je zapošljavanje u prosveti važna mera i za rast nataliteta, jer je reč o mladim ljudima koji uz stalni posao mogu da planiraju porodicu.\nkonkurs za zapošljavanje u prosveti\nPrethodni tekstŠest mera protiv zagađenja vazduha\nSledeći tekstRadmila Jerkov: Ljubav prema pčelama sam nasledila od oca


26.03.2016 u 10:15\nJovanović i Radulović se međusobno prozivaju – ko je Vučićeva opozicija\nIstog dana napali su nas bivši Vučićev ministar Radulović i sadašnji Vučićev ministar Vulin. Bili smo u obavezi da odgovorimo i jednom i drugom – kaže za naš list Jovan Najdenov, portparol Liberalno-demokratske partije povodom oštrih izjava najpre Žarka Koraća, pa onda i Nenada Milića, na račun lidera pokreta „Dosta je bilo” Saše Radulovića. Predizborne bitke LDP-a i DJB-a tiču se toga ko od njih radi za Aleksandra Vučića, s tim što Radulović tvrdi da bi LDP rado ušao u Vučićevu vladu, a predstavnici LDP-a očigledno smatraju da će DJB ostati ispod cenzusa. Budući da rasuti glasovi idu na izborni konto najjače stranke, Milić kaže da će Radulović doneti Vučiću pet poslanika. Radulović, čiji pokret izlazi samostalno, jer procenjuje da će osvojiti više od šest odsto glasova, još pre\n18.01.2016 u 15:23\nSDS, LDP, LSV, Zeleni i Narodni pokret zajedno na izbore\nLideri SDS, LDP, LSV, Zelenih i Narodnog pokreta predložiće zajednički nastup tih stranaka na vanrednim parlamentarnim izborima, o čemu bi sada trebalo da se izjasne najviši stranački organi. Lider SDS Boris Tadić na konferenciji je za novinare rekao da će se on i predsednik LDP Čedomir Jovanović sutra sastati s Bojanom Pajtićem kako bi razmotrili mogućnost stvaranja šire opozicione koalicije. Govoreći o današnjem sastanku Tadić je rekao da su se stavovi lidera tih partija približili, te da je „sva prilika da ćemo predsedništvima predložiti formiranje saveza”. Prema Tadićevim rečima, najveći problem Srbije je aktuelna vlada koja nema sposobnost da stvori građanima bolju perspektivu već se bavi davanjem nerealnih obećanja. „Naš odgovor na to biće racionalan i mi ćemo ponuditi rešenje\n15.01.2016 u 15:30\nTadić i Jovanović prihvataju poziv DS-a\nSDS i LDP odazvaće se pozivu Bojana Pajtića, predsednika DS-a, na sastanak opozicije 19. januara, rekli su lideri ovih partija Boris Tadić i Čedomir Jovanović na zajedničkoj konferenciji za novinare, na kojoj su predstavili savez ove dve stranke i pozvali Aleksandra Vučića da raspiše vanredne parlamentarne izbore. Tadić je kazao da se ne vidi šta je agenda tog opozicionog sastanka, osim „nećemo sa Vučićem”, a oni su „već potpisali takav sporazum”. On je dodao: „Ali, mi nismo kao DS, koji je na naš poziv na razgovor odgovorio da ne zna o čemu bi s nama, koje je nazvala Vučićevom opozicijom, razgovarala...\n18.12.2015 u 18:05\nTadić i Jovanović ne žele saradnju sa DSS-om i Dverima\nZa vlast marketinška akcija uz lažnu poruku da u Srbiji nema slobode izbora i medija, a za SDS i LDP nemoguća i besmislena saradnja. To je ocena sastanka devet ideološki raznorodnih opozicionih stranaka i pokreta, koji su zatražili održavanje poštenih izbora, tvrdeći kako je taj demokratski proces sada ugrožen. Za Igora Mirovića, potpredsednika Srpske napredne stranke, predlog opozicionara da o ugroženoj slobodi govora i izbora razgovaraju s njima nije prihvatljiv jer nije zasnovan na činjenicama i argumentima. „U Srbiji svako može slobodno da se kandiduje i bude biran, a mediji su u znatnom, možda i dominantnom, delu naklonjeni opoziciji. Izborni proces slobodno nadgledaju sve stranke. Kampanja se već odvija u slobodnom maniru, a i jedan i drugi javni servis, kada se pogleda\nLDP mora ostati pokretač modernizacije društva\nJednu malu izmučenu zemlju treba izvući iz agonije. Pred očima imamo previše nezadovoljstva, previše očaja, želje da se iskoči iz sopstvene kože. Ono što nemamo jeste adekvatan predlog kako obustaviti sunovrat u koji svi zajedno padamo. Vlast nikada nije imala toliku podršku, a ne polazi joj za rukom da okrene istoriju. Zato je obaveza LDP-a i svih drugih društveno odgovornih političkih snagu u...\n17.02.2014 u 08:00\nNe računam na koaliciju s naprednjacima\nKao i uvek krećemo iz početka. Niko u Srbiji ne može opstati samo na naknadnoj pameti ili činjenici da je bio u pravu. Taj početak je ipak naša privilegija. Većina stranaka bi da krene poput nas, ali ne mogu jer su stigli do kraja. Radimo za podršku koja će potvrditi našu ambiciju da konačno vodimo zemlju. To pravo biće ostvarivo samo s...\n12.02.2011 u 22:00\nJovanović: Ako Dinkić „traži glavu“ Cvetkovića, onda on prvi treba da ode\nKragujevac – Potrebna nam je vlada koja radi, a ne ona koja proizvodi haos iz dana u dan, ne neodgovorna vlada koja se sakrila iza premijera Cvetkovića, upravo zbog njegove nesposobnosti da bude lider. Boris Tadić, predsednik Srbije, koji je svoj autoritet uložio za Vladu, dužan je da preuzme odgovornost za ono što će biti sa ovom zemljom. Ovo je juče u Kragujevcu, u obraćanju medijima,...\n23.08.2010 u 22:00\nNeodgovorne poruke različitih zvaničnika srpske vlade duboko kompromituju zvanični državni optimizam, koji vladajuća većina pokušava da nametne javnosti. Upravo suprotno, bežanjem od otvorene rasprave i predloga koje iznosi LDP, premijer i njegovi međusobno posvađani ministri nadležni za ekonomiju i finansije izazivaju nove potrese i uznemirenost kod građana i privrednika. U Srbiji žive milioni...\nJovanović: SNS pravi paralelne institucije\nUčlanjenjem 650 sudija u svoje redove Srpska napredna stranka stvara paralelne institucije i ugrožava demokratski poredak, a vlast je nesposobna da to reši, rekao je juče Čedomir Jovanović, lider LDP-a, i, još jednom, zatražio da se skupštinski Odbor za pravosuđe i upravu što pre sastane i da „predsednik ovog tela da neke odgovore umesto što o ovako važnom problemu komunicira sa javnošću pisanim...


Republika Srpska proslavila rođendan (video, foto) - 09.01.2017, Sputnik Srbija\nRepublika Srpska obeležila je 9. januar, Dan Republike, i 25 godina postojanja Srpske. To je prvi rođendan Republike Srpske koji se proslavlja nakon što su... 09.01.2017, Sputnik Srbija\nvesti, svet, multimedija, video, republika srpska (rs), region\n13:13 09.01.2017 (Osveženo: 03:40 26.08.2021)\nPovodom Dana Republike Srpske u Sabornom hramu Hrista Spasitelja održana je liturgija, a na ulicama svečana parada.\nPosle prijema zvanica u Administrativnom centru Vlade RS, održana je Svečana akademija kojoj su prisustvovali predsednik RS Milorad Dodik, predsednik Srbije Tomislav Nikolić, patrijarh srpski Irinej i druge visoke zvanice.\n„Za naš narod nema važnijeg datuma od današnjeg“, poručio je na svečanoj akademiji predsednik RS Milorad Dodik. On je podsetio da je ovo godišnjica koju mnogi nisu želeli, ali da je ovaj dan dokaz da ništa nije nemoguće.\n„RS je nastala na zgarištima, nastala u miru, branila se i odbranila u ratu. Stvorena je i građena žrtvama boraca i odgovorni smo da čuvamo uspomenu na njih i da naše mlade vaspitamo na toj ljubavi prema naciji, prema državi, prema veri“, poručio je na predsednik RS Milorad Dodik.\nPredsednik Srbije Tomislav Nikolić rekao je Republika Srpska smeta zato što svojim postojanjem podseća da ima Srba u BiH, da ima specijalne odnose sa Srbijom i da to nikada niko neće uspeti da prekine.\n„Razbijanjem Jugoslavije nastala je Republika Srpska. Neka se ne zanose u Sarajevu da ima uspešne BiH bez uspešne Republike Srpske. Hoće da nam zabrane da slavimo, a slavimo jer smo preživeli. Dok ima Republike Srpske, ima i Srbije. Neka raste i neka se razvija Republika Srpska“, naglasio je Nikolić.\nPrisutnima se svečanom besedom obratio i proslavljeni srpski režiser Emir Kusturica, koji je rekao da je „naša nevolja što se danas prošlost uvažava samo kod onih koji imaju atomsku bombu“.\n„Volimo Republiku Srpsku, jer jedino je ovde prisutan eho slobode, istine i pravde. Srpski narod je jedini narod kod koga sloboda stvarno nema cenu. Srbi su u poslednjih 200 godina najviše stradali. Republiko Srpska, srećno ti 25 godina postojanja, i živela još dugo i dugo“, rekao je Kusturica.


Donald Tramp: "Raspoređujem hiljade i hiljade teško naoružanih vojnika" - VIDEO | Vestinet.rs\nPočetna TEMA DANA\tDonald Tramp: „Raspoređujem hiljade i hiljade teško naoružanih vojnika“ – VIDEO\n„Ja sam vaš predsednik mira i reda i saveznik svih miroljubivih demonstranata“, rekao je Tramp, navodeći da je Amerika „pod opsadom aktera loših namera“.\n„Dok ovo govorim, raspoređujem hiljade i hiljade teško naoružanih vojnika i pripadnika snaga reda da zaustave nerede, pljačke, vandalizam, napade i uništavanje imovine“, rekao je Tramp.\nAmerički predsednik je odmah posle obraćanja naciji otišao do obližnje crkve Svetog Džona, koja se prethodne noći našla na meti demonstranata.\nPatrone suzavca i policajci u opremi za razbijanje demonstracija bili su dovoljno ubedljiv argument za učesnike protesta da se udalje od Bele kuće, neposredno pred početak Trampovog govora, navodi RTS.\nPolicijskim snagama i Tajnoj službi u pomoć je, neposredno pred početak akcije, stiglo i osam kamiona u kojima se nalazilo po 20 pripadnika vojne policije.\nBela kućademonstracijeDonald TrampProtestivojska


Gutereš: Ustavni odbor Sirije sastaće se tokom narednih nedelja\nGutereš: Ustavni odbor Sirije sastaće se tokom narednih nedelja\nUstavni odbor Sirije sastaće se tokom narednih nedelja, izjavio je generalni sekretar UN Antonio Gutereš.\n„Drago mi je što mogu da objavim da je postignut sporazum između Vlade Sirije i sirijske pregovaračke komisije o poverljivom, uravnoteženom i sveobuhvatnom ustavnom odboru, koji će podržati UN u Ženevi“, rekao je Gutereš.\n„Moj specijalni izaslanik (za Siriju, Geir Pedersen) doprineo je sporazumu u skladu sa Rezolucijom Saveta bezbednosti 2254 (iz 2015) i sazvaće ustavni odbor u narednim nedeljama“, dodao je generalni sekretar.\n„Cenim diplomatsko učešće vlada Rusije, Turske i Irana za pružanje podrške (usmerene na) postizanje sporazuma“, dodao je Gutereš.\nOn je napomenuo da veruje da stvaranje odbora može i treba da bude početak političkog izlaska iz sukoba prema rešenju koje će odgovoriti na legitimne želje svih Sirijaca.\nRešavanje situacije u Siriji se razmatra na Astanskoj i Ženevskoj platformi, a Kongres sirijskog nacionalnog dijaloga održan u Sočiju 30. januara 2018. bio je prvi pokušaj okupljanja širokog spektra učesnika na jednoj pregovaračkoj platformi. Glavni rezultat Kongresa bila je odluka o formiranju ustavnog odbora koji će raditi u Ženevi i čiji osnovni zadatak treba da bude priprema ustavne reforme.


Sredstva za razmenu mladih muzičara | Belle Amie\nKultura u fokusu 55\nSredstva za razmenu mladih muzičara\n09:20, 26. 12. 2019 >> 15:21 Urednik Kultura, Niš 0\nGrad Niš podržaće sa tri miliona dinara program “Džez i interkulturalizam”, koji će realizovati Festival “Nišvil”.\nReč je o programu koji će okupiti po 10 mladih džez muzičara iz Niša, Tirane i sa Sardinije. Oni će sarađivati i razmenjivati iskustva, a imaće priliku da sviraju na “Nišvilu” i na džez festivalima u Tirani i na italijanskom ostrvu.\nUkupna vrednost ovog programa niškog festivala, prema rečima Ivana Pavlovića, rukovodioca sektora za projekte Kancelarije za lokalni ekonomski razvoj i projekte, iznosi 15,1 milion dinara, a “Nišvil” obezbeđuje sredstva i iz drugih izvora.\nGradski većnici su na sednici održanoj ovih dana podržali učešće Grada u ovom projektu.


Naš fudbalski reprezentativac Luka Jović dobio je drugog sina, a zajedno sa izabranicom, Sofijom Milošević, odabrao je ime za dečaka.\nOn će se zvati Aleksej, saznaje "Blicsport".\nPodsetimo, Lukin i Sofijin naslednik došao je na svet u jednoj klinici u Španiji, za koju su se opredelili kada je, zbog korona virusa, postao neostvariv njihov raniji plan da poznata manekenka prvi porođaj obavi u Sjedinjenim Američkim Državama.\nCongratulations Sofija and Luka!👶💙 #lukajovic #sofijamilosevic #realwags #newbaby\nIme Aleksej su u prvobitnom obliku Ἀλέξιος (Aleksios), odnosno kasnije "Ἄλεξις", koristili Stari Grci, a označavalo je najpre "branioca", kasnije i "onoga koji pomaže".\nEnglesko "defender", koje se sada koristi u fudbalu a i drugim sportovima za odbrambene igrače, bio bi primarni prevod starogrčke reči iz koje je nastalo ovo ime, što je u neku ruku zanimljivo imajući u vidu da je Aleksejev tata, Luka Jović - napadač.\nUsred ranohrišanskih svetitelja koji su imali ovo ime, ono se naročito proširilo u pravoslavnim državama, pre svega Rusiji, ali i Ukrajini, gde je kasnije postao popularniji oblik "Oleksej".\nPodsetimo, Luka Jović se sa saigračima iz FK Real Madrid posavetovao oko najboljeg mesta za porođaj njegove izabranice i oni su ga posavetovali da se porođaj obavi u privatnoj španskoj klinici za koju je izdvojio 25.000 evra.\n"Osnovni paket" je znatno jeftiniji, odnosno sam proces porođaja košta 4.000 evra, ali dodatne usluge su znatno uvećale tu sumu. Primera radi, oko 2.000 evra košta dan svaki boravka na klinici, dok su luksuzni apartmani na ceni, te za njih treba izdvojiti 5.000 evra. Jedan takav je upravo izabrala je Sofija Milošević, koja je prvi put postala mama.\nU kompletnu cenu još je ušla i doplata za anesteziju, Jovićevo prisustvo porođaju, fudbalerov boravak u apartmanu, muzika za vreme porođaja, babica...\nLuka Jović, podsetimo, ima i sina Davida, sa bivšom devojkom, Anđelom Manitašević.\nGodišnjica NAJCRNJEG DANA za tenis: Linijski sudija UMRO nakon što ga je čuveni Šveđanin pogodio lopticom na US Openu, od tada važe nova PRAVILA IGRE


Zaštita životne sredine - AD FABRIKA ŠEĆERA TE-TO SENTA\nKao potreba da se ide u korak sa vremenom i sve zahtevnijom regulativom u oblasti zaštite životne sredine, u AD Fabrici šećera TE-TO Senta uspostavljen je sistem upravljanja zaštitom životne sredine u skladu sa zahtevima standarda ISO 14001:2004. Svesna važnosti i uticaja koji životna sredina ima na ukupni kvalitet življenja, naša fabrika je strateški opredeljena za očuvanje i dalje unapređenje kvaliteta okruženja, a od svih zaposlenih očekuje se aktivno učešće u svim pomenutim procesima.\nU našoj kompaniji se insistira na primeni svih zakona, propisa, procedura, uputstava i drugih akata o zaštiti životne sredine koji se primenjuju u okviru aktivnosti i zahteva posla na konkretnom radnom mestu. Svako u svom domenu snosi odgovornost za poštovanje zahteva u vezi sa zaštitom životne sredine, zbog čega treba da se dobro upozna sa posledicama ili uticajima koje obavljanje nekog posla može imati na životnu sredinu.\nNeprekidno radimo na smanjenju uticaja aktivnosti naše fabrike na životnu sredinu. Dokaz da smo posvećeni očuvanju kvaliteta životne sredine i njenih činilaca jesu značajne investicije koje smo realizovali počevši od 2006. godine. Ulaganja su usmerena prvenstveno na poboljšanje kvaliteta otpadnih voda, smanjenje upotrebe prirodnih resursa, kao i značajan napredak na polju uštede energije po principima održivog razvoja, koji predstavlja ekonomski i tehnološki razvoj usklađen sa potrebama zaštite i unapređenja životne sredine.\nUspostavljanjem odgovarajućeg sistema merenja i monitoringa kontrolišemo emisije štetnih materija u vazduh, vodu i zemljište radi očuvanja zatečenog stanja i sprečavanja daljih zagađenja koje naša fabrika svojim radom može da prouzrokuje.


ĐOKOVIĆ BJEŽI NADALU I STIŽE FEDERERA: Novih 400 bodova pred napad na Rolan Garos i prvo mesto na kraju 2020! - Grad Trebinje\nĐOKOVIĆ BJEŽI NADALU I STIŽE FEDERERA: Novih 400 bodova pred napad na Rolan Garos i prvo mesto na kraju 2020!\n23 Septembra 2020 23 Septembra 2020\nNajbolji teniser sveta će imati brojne rekorde “na oku” koji će ga samo dodatno motivisati posle osvajanja turnira u Rimu.\n25 Februara 2021 25 Februara 2021 36\n25 Februara 2021 29\n25 Februara 2021 72\n25 Februara 2021 25 Februara 2021 38\nZbog toga, Đokoviću dodatno rastu šanse da 2020. godinu okonča na prvom mestu, čime bi se napravila lepa zaliha sedmica provedenih na vrhu i dodatno približio rekordu Rodžera Federera po broju nedelja na prvom mestu. Ukoliko bude bez prestanka “držao” teniski tron u svojim rukama sve do 8. marta, i taj rekord će biti oboren i Đoković će stići do famozne brojke 311!\nNajboljim igračima sveta sada sledi Rolan Garos koji startuje naredne sedmice, ali ni tamo Nadal neće imati prilike za osvajanje novih bodova, jer brani trofej na turniru koji je praktično “u njegovom vlasništvu”.\nnovak đokovićrafa nadal


Ministar Darmanović na generalnoj debati 75. sjednice Generalne skupštine Ujedinjenih nacija: Politika tolerancije i solidarnosti ključni faktor kredibilnosti u regionalnim i međunarodnim okvirima\nMinistar vanjskih poslova prof. dr Srđan Darmanović učestvovao je danas na generalnoj debati 75. sjednice Generalne skupštine Ujedinjenih nacija, koja se ove godine održava u online formatu. On je tom prilikom istakao da međunarodna zajednica, više nego ikad, od Ujedinjenih nacija očekuje da budu stožer stabilnosti međunarodnog poretka i očuvanja najviših civilizacijskih vrijednosti. Takođe, pozdravio je odabir Volkana Bozkira za predsjednika Generalne skupštine Ujedinjenih nacija, izražavajući uvjerenje da će njegov angažman biti uspješan i konstruktivan.\nMinistar Darmanović na online sastanku ministara država članica Alijanse za multilateralizam: Jačanje globalne solidarnosti i povjerenja osnov za unapređenje multilateralizma\nMinistar vanjskih poslova prof. dr Srđan Darmanović učestvovao je danas na sastanku Alijanse za multilateralizam, koji je zbog globalne pandemije COVID-19 održan u online formatu. U fokusu sastanka, čiji su domaćini bili ministri vanjskih poslova Njemačke i Francuske, bili su su odgovori međunarodne zajednice na globalne izazove u domenu zdravstva, klimatskih promjena, sajber prostora i rodne ravnopravnosti, naročito u kontekstu odgovora na posljedice pandemije COVID 19.\nMinistar Darmanović domaćin ministarskog sastanka: CEI kao ključni mehanizam saradnje u izgradnji razvijenijeg i prosperitetnijeg regiona\nMinistar vanjskih poslova prof. dr Srđan Darmanović bio je domaćin današnjeg online sastanka ministara vanjskih poslova država članica Centralno-evropske inicijative (CEI), koji se održava u okviru crnogorskog predsjedavanja ovom regionalnom organizacijom. Pored šefova diplomatija i visokih predstavnika država članica CEI-a, na sastanku su učestvovali evropski komesar za susjedsku politiku i proširenje Oliver Varhelji i regionalni direktor Svjetske zdravstvene organizacije (SZO) za Evropu, dr Hans Kluge.\nNAJAVA: Sastanak ministara vanjskih poslova Centralno-evropske inicijative (CEI)\nSastanak ministara vanjskih poslova država članica Centralno-evropske inicijative (CEI), u okviru crnogorskog predsjedavanja ovom regionalnom organizacijom, biće održan 24. septembra u formatu video konferencije.\nMinistar Darmanović primio u oproštajnu posjetu ambasadorku Tudik\nMinistar vanjskih poslova Crne Gore prof. dr Srđan Darmanović primio je danas u oproštajnu posjetu ambasadorku Republike Francuske Kristin Tudik.\nMinistar vanjskih poslova Srbije Ivica Dačić, čak i u svom tehničkom mandatu, koji po uzusima kulturnih i demokratskih zajednica podrazumijeva uzdržanost i pristojnost, jučerašnjom izjavom o „lažima“ šefa susjedne države još jednom je demonstrirao svoj prefinjeni diplomatski repertoar i „posvećenost“ duhu dobrosusjedstva, saradnji i unapređenju odnosa između Srbije i Crne Gore, ali i među državama Zapadnog Balkana.\nZavršena trinaesta Ljetnja škola za mlade diplomate „Gavro Vuković“\nTrinaesta Ljetnja škola za mlade diplomate „Gavro Vuković“, koju organizuje Ministarstvo vanjskih poslova u saradnji sa Programom Ujedinjenih nacija za razvoj (UNDP), završena je danas u Podgorici.\nDržavni sekretar Radulović primio u oproštajnu posjetu šeficu Kancelarije UNHCR Robertu Monteveki\nDržavni sekretar u Ministarstvu vanjskih poslova, ambasador Vladimir Radulović primio je danas u oproštajnu posjetu šeficu Kancelarije Programa Visokog komesarijata Ujedinjenih nacija za izbjeglice (UNHCR).


SOB i SEC priredili spektakl povodom Međunarodnog dana mladih u Somboru – Somborski edukativni centar\nObjavi Ružica Rakinić 15. avgusta 2018. 15. avgusta 2018.\nTradicionalnim događajem „Muzika na točkovima“ i večernjim koncertima obeležen je 12. avgust Međuarodni dan mladih u sklopu manifestacije „Somborsko leto za mlade 2018“.\nManifestacija je prvi put održana 2009. godine na inicijativu omladinskih organizacija u saradnji sa Kancelarijom za mlade Grada Sombora i održala se zahvaljujući dobroj saradnji i istrajnosti pre svega aktivista Somborskog omladinskog Boom-a i Somborskog edukativnog centra.\nDogađaj je započeo spektaklom „Muzika na točkovima“ u okviru koje je prvi put od nastanka manifestacije na kamionu svirao bend sa kompletnom opremom.\nEnergični sastav Iskaz iz Pančeva, širio je pozitivnu energiju sa pokretne bine kamiona koji se kretao ulicama Sombora praćen kolonom od nekoliko stotina građana od kojih su najveći broj bili mladi, a veliki broj posetilaca manifestacije došao je specijalno za ovu priliku i iz drugih krajeva regiona.\n„Muzika na točkovima“ je završena oko 21 čas dolaskom kamiona na popularni „Ćelavi trg“, a nakon toga zabava se preselila u Kabare (između Biblioteke i Pozorišta) gde je najpre nastupio somborski bend Fusnote koji je zagrejao atmosferu i napravio dobar uvod najavivši beogradsku grupu Zemlja gruva koja je laganim ritmovima i sjajnim vokalom Ane Konstrakte dala poseban pečat ovogodišnjem Somborskom letu za mlade.\nAtmosfera je dostigla vrhunac tokom svirke kultnog benda Disciplin A Kitschme na koju je somborska publika čekala više od 20 godina! Tokom njihovog nastupa, u jednom trenutku prostor između Biblioteke i Pozorišta je postao tesan za sve koji su želeli da prisustvuju koncertu, a Koja i ekipa su na zahtev publike izlazili na bis!\nNiški sastav Stereo banana nastupio je nakon ponoći i atmosferu doveo do usijanja, dok je koncert završen još jednim nastupom benda Iskaz, ovog puta na stabilnoj bini u Kabareu do ranih jutarnjih časova.\nBrojni posetioci dele mišljenje da je ovogodišnji događaj bio najspektakularniji od početka organizovanja manifestacije, a značajnu podršku organizatorima pružili su Grad Sombor, Ministarstvo omladine i sporta Republike Srbije, Pokrajinski sekretarijat za sport i omladinu, kao i brojne ustanove i preduzeća; Gradska biblioteka „Karlo Bjelicki“, Turistička organizacija Grada Sombora, JKP Energana, JKP Zelenilo, JKP Čistoća, Kolping Srbije, Gradska pivnica, Godo PUB i Narodno pozorište Sombor, a ogroman doprinos i podršku organizatorima pružili su mladi aktivisti Somborskog omladinskog Boom-a i Somborskog edukativnog centra.\nOvom prilikom organizatori se zahvaljuju svim navedenim ustanovama i preduzećima koji su podržali manifestaciju kao i Policijskoj upravi Sombor na odličnoj saradnji, naročito tokom planiranja i obezbeđivanja uslova za realizaciju „Muzike na točkovima“.\nFacebook album – koncerti\nFacebook album – Muzika na točkovima


Beranski Rudnik pred gašenjem i stečajem – Sandžaklija\n“Usljed nevremena 5. avgusta došlo je do rušenja tri dalekovodna stuba preko kojih se Rudnik napajao električnom energijom. Od tada Rudnik je bez struje, a iz nadležnih službi su nam kazali da tek negdje u oktobru mogu da izvrše otklanjanje kvara. Zbog nestanka struje ne vrši se ispumpavanje vode iz jame, tako da će, ako se nešto ne preduzme, ubrzo doći do potapanja postrojenja što bi izazvalo ogromne štete”, objasnio je Guberinić.\n“Umjesto da se svi založe za prevazilaženje problema, u aprilu je, zbog određenih dugovanja, uslijedila blokada računa. Tako je radnicima koji su ostali da rade na održavanju onemogućeno da prime zarade, što je ovo preduzeće stavilo u potpuno nezavidan položaj”, objasnio je Guberinić i dodao da i pored brojnih razgovora i obećanja niko iz Vlade do sada nije preduzeo konkretne mjere za spas Rudnika.\n“Radi se o konceptu čijom bi se primjenom sigurno ponovo pokrenula proizvodnja i obezbijedilo rentabilno poslovanje sa oko 100 zaposlenih. Prije svega, tražili smo da Vlada ili neko drugi iz državnih preduzeća dotira troškove prevoza rude od Berana do Pljevalja, stavljajući do znanja da u tom slučaju može da se krene sa ponovnom proizvodnjom. Međutim, po ovom pitanju nažalost ništa nije urađeno”, poručio je Guberinić.\n“Vlasnik iz Srbije je u posljednjih sedam godina uložio preko četiri miliona eura u Rudnik, a da iz tog Rudnika nije uzeo ništa. Činio je to znajući da ovaj Rudnik, uz odgovarajuću pomoć države, može da radi i da je od važnosti za cijelu Crnu Goru. I nakon prekida proizvodnje on je obezbjeđivao sredstva za plate radnika koji rade na održavanju i za druge troškove. Sada kad imamo ovakvo stanje i blokadu računa on je prinuđen da digne ruke od Rudnika”, zaključio je Guberinić.


Dodik: RiTE “Ugljevik” stabilno posluju – Energetika.ba\nDodik: RiTE “Ugljevik” stabilno posluju\nPredsjednik Repubike Srpske Milorad Dodik izjavio je danas da su Rudnik i Termoelektrana "Ugljevik" jedan je od ključnih elemenata elektro-energetskog\nPredsjednik Repubike Srpske Milorad Dodik izjavio je danas da su Rudnik i Termoelektrana “Ugljevik” jedan je od ključnih elemenata elektro-energetskog sistema Srpske, sa konsolidovanim i stabilnim poslovanjem.\nDodik je rekao da je ukupan sistem podržan zahvaljujući aktivnostima ovog preduzeća u prethodnim godinama, te da je vlast veoma zainteresovana da ova kompanija bilježi dobre rezultate.\n“Zainteresovani smo da ovo preduzeće osigurava poslovanje koje je u skladu sa ekonomskim interesima Srpske, da obezbjeđuje zaposlenost koja je veoma važna u ovom sektoru i u ovom kraju, i da sagledamo sve elemente funkcionisanja ovog preduzeća kako ono ne bi imalo nikakvih problema u realizaciji ciljeva”, rekao je Dodik.\nDodik je rekao novinarima nakon sastanka sa direktorom RiTE “Ugljevik” Đorđem Popovićem da je zadovoljan što je uprava preduzeća jedinstvena da prihvati program rekonstrukcije primarnog kapaciteta koji podrazumijeva da se nakon rekonstrukcije osigura višedecenijski vijek trajanja.\n“To pokazuje odgovornost nas u Republici i, naravno, uprave da smo orijentisani na očuvanje kapaciteta. Oni koji se razumiju u to znaju da je tehnologija koja je ovdje instalirana bile pri kraju i da smo mi uradili nešto sa rekonstrukcijom koja omogućava više godina trajanja ovog kapaciteta, ako ne i decenija”, rekao je Dodik.\nOn je istakao da kroz ovu rekonstrukciju, pošto je rukovodstvo saglasno s tim, treba da se riješi i pitanje Termoelektrane “Ugljevik tri”, te da treba naći način da se to ugradi u jedinstven sistem rekonstrukcije.\n“Tu su i tekući projekti, počev od desumporizacije koja se radi. Republika Srpska je uzela više od 90 miliona dolara kredita od japanske Vlade. Ulaže u ovo, veoma svjesna da je neophodno očuvati ekološki nivo koji ne može biti osporen od onih koji bi sutra mogli da vrše pritisak i na Srpsku, a i na ovaj kapacitet kako bi ga zatvorili”, rekao je Dodik.\nKada bude riješeno pitanje desumporizacije, kaže on, radne dozvole i radni potencijali ne mogu biti izgubljeni kada je riječ o regionalnom tržištu.\nDodik je rekao da je “Elektroprivreda Republike Srpske” ključni faktor razvoja energetske budućnost i energetske stabilnosti Srpske, te da će se nastaviti tragati za najboljim mogućim rješenjima u pogledu postojećih kapaciteta, ali isto tako i novih koji bi unijeli nove tehnologije i doveli Srpsku u poziciju da bude neprikosnoveni proizvođač električne energije.\n“Opredjeljenje mene kao predsjednika, Vlade i Narodne skupštine Srpske je da se sačuva javno vlasništvo nad primarnim elektro-energetskim kapacitetima i tu se ništa neće promijeniti”, rekao je Dodik.\nDodik je podsjetio da je prije desetak godina kroz projekat Svjetske banke tražena privatizacija primarnog kapaciteta, što je odbijeno sa ogromnom pritiskom, pa čak i povlačenjem kredita u tom vremenu.\n“Mi nismo željeli da produžimo aranžman koji su prethodne vlasti u Srpskoj potpisale. A, on je bio takav da će u roku od tri godine biti izvršena privatizacija primarnog kapaciteta. Za tako nešto nijednog razloga danas nema, nema razloga da Republika Srpska ide u privatizaciju termoelektrana i hidroelektrana”, rekao je Dodik, ističući da to neće nikada ni raditi.\nDodik je naglasio da Srpska želi da ojača javno vlasništvo ovakvih kompanija, što će biti poseban program njene aktivnosti u budućem vremenu, uz osnovnu pretpostavku da sve funkcioniše u skladu sa pozitivnim ekonomskim parametrima kako bi se u budućnosti moglo razmišljati o kreiranju povećanja vlasništva javnog sektora Srpske u energetskom sektoru.\n“Svaku vrstu podmetanja priče o prodaji odbacujemo jer je dio nesposobnosti onih koji to plasiraju da sagledaju dugoročne interese. Zato je veoma važno da se sagleda dugoročni koncept upravljanja i vlasti nad dugoročnim kapacitetom i da se zadrži, jer samo na taj način ovaj narod i Republika mogu da imaju od njega koristi”, rekao je Dodik.\nOn je upozorio da, ukoliko bi to neko prodao, istog trenutka bi u Republici Srpskoj imali nekoliko puta skuplju električnu energiju i ne bi mogli održati ovako nizak nivo cijene za domaće potrošače.\n“Odluka da tako bude je naša, kao i ljudi koji ovdje rade i koji su svjesni da moraju na drugim mjetima da prave uštede”, rekao je Dodik, dodajući da je važno očuvati javno vlasništvo nad primarnim izvorima električne energije i izgraditi nove koje su potrebne budućnosti, a što je primarna energetska politika vlasti u ovom sektoru u Republici Srpskoj.\nDirektor RiTE “Ugljevik” Đorđe Popović naglasio je da su, zahvaljujući pomoći Vlade Srpske i “Elektroprivrede Republike Srpske”, realizovani projekti novog elektro-filterskog postrojenja, kao i da je u poodmaklom procesu izgradnja sistema za odsumporavanje.\n“Sva sredstva je odobrila Vlada Srspke, kako kroz određene kreditne aranžmane tako i iz vlastitih sredstava. Zato sa pravom kažem da Rudnik i Termoelektana mogu da gledaju u budućnost sa velikim optimizmom, da ćemo još dugo godina biti lider u proizvodnji električne energije u Srpskoj i da ćemo sve učiniti da to bude još i bolje”, rekao je Popović.\nOn je napomenuo da je u toku protekle godine u kapitalnom remontu investirano 46 miliona KM, kako u investicionom dijelu tako i u tekućem održavanju.\nPopović je izrazio zadovoljstvo što je Dodik došao i podržao preduzeće.\n“Predsjednik Dodik izrazio je spremnost za nove investicije u narednom periodu”, rekao je Popović i istakao da je ovaj privredni gigant oslonac razvoja Republike, a posebno njenog termo-energetskog sektora.


Beogradski džez festival u organizaciji i produkciji Doma omladine Beograda, u svom 29. izdanju predstavlja Sva lica džeza - velikane savremene džez scene - od 24. do 28. oktobra 2013. godine, a za omladince pripremio je posebno iznenađenje! U skladu sa svojom misijom, da mladima Beograda i Srbije učini dostupnim kvalitetne programe, Dom omladine Beograda obezbedio je za đake i studente po ekskluzivnoj ceni od 100 dinara 100 ulaznica za svečano otvaranje 29. Beogradskog džez festivala u Sava Centru i po 20 ulaznica za sve koncerte u glavnom programu, u Velikoj sali Doma omladine.\nOva kategorija ulaznica prodaje se isključivo u Domu omladine Beograda na blagajni Eventima. Neophodno je da đaci i studenti pokažu đačku knjižicu ili indeks prilikom kupovine ulaznice, kao i prilikom ulaska u koncertnu salu.\nPozivamo sve mlade ljude da iskoriste ovu jedinstvenu priliku i za samo 100 dinara čuju najveće džez zvezde i upoznaju nova imena ovog muzičkog pravca!\nRedovne cene ulaznica za programe 29. Beogradskog džez festivala kreću se od 600 do 2.200 dinara i mogu se kupiti na svim biletarnicama Eventima, kao i putem Interneta. Ograničen broj kompleta ulaznica za glavni program 29. BDžF dostupan je po promotivnoj ceni od 4.500 dinara za 10 koncerata, samo na biletarnici u DOB-u.\nU okviru 29. Beogradskog džez festivala publiku očekuje više od 15 koncerata najaktuelnijih džez umetnika iz SAD, Evrope i Srbije. Nakon svečanog otvaranja u Sava Centru, svi ostali koncerti biće održani u salama Doma omladine Beograda. Festivalska publika će imati priliku da raznovrsne džez umetnike i muzičare, od Kasandre Vilson, jedne od najvećih džez pevačica današnjice, preko legendarnog saksofoniste Li Konica, te novih zvezda kao što su trio Vidžej Ajera, duo Petrela i Gvidi, Ronin, te Lars Danijelson, do posebno naručenog festivalskog projekta Ane Sofrenović i najvećih novih zvezda domaće džez scene – bendova Ejot i Fiš in Ojl. Beogradski džez festival se priključuje i proslavi 65. rođendana Big Benda RTS-a, čiji jedinstveni jubilej će uveličati specijalni gost orkestra, jedan od najboljih evropskih trubača, kompozitora i aranžera – Bert Joris.\nViše o programu festivala na: http://www.belgrade-jazzfest.org/ i http://www.domomladine.org/vesti/29-beogradski-dzez-festival/.


Otkriven identitet ubice iz Norveške: Tvrdio da je "glasnik" i da je "došlo vrijeme" - Novi Horizonti\nOtkriven identitet ubice iz Norveške: Tvrdio da je “glasnik” i da je “došlo vrijeme”\nDanac Espen Andersen Braathen (37) optužen je za ubistva u Kongsbergu u Norveškoj, a ocjenjivat će ga forenzički psihijatrijski vještaci. Četiri žene i jedan muškarac poginuli su u napadu u srijedu, a među troje povrijeđenih je i policajac.\nNorveške vlasti ocijenile su ovaj napad kao “teroristički čin” koji je ciljao “slučajne prolaznike”.Ono što do sada znamo o 37-godišnjem ubici, za kojeg tužioci kažu da je priznao napad, je da je danski državljanin, ali je skoro cijeli život živio u Kongsbergu.\nPolicija je saopćila da je osumnjičeni u prošlosti više puta osuđivan i potvrdila da je prešao na islam.\nProšle godine mu je izrečena šestomjesečna zabrana prilaska vezana za dva člana porodice – za koje se veruje da su mu roditelji – nakon što je odbio da napusti njihovu kuću i prijetio da će ubiti jedno od njih.\nOsuđen je za provalu i posjedovanje kanabisa 2012. godine, a šef regionalne policije Ole Bredrup Saeverud rekao je da su policajci s njim prethodno kontaktirali zbog zabrinutosti da se radikalizira.\nBraathenov poznanik rekao je za norveške medije da je on dugo imao ozbiljne probleme s mentalnim zdravljem, a vlasti kažu da će ga sada procijeniti forenzički psihijatrijski vještaci.\nU decembru 2017. godine Braathen je objavio videozapise u kojima je potvrdio da je musliman, a sebe je opisao kao “glasnika” s “upozorenjem”, dodajući da je “došlo vrijeme”.\nNjegovi komšije su rekli da su neko vrijeme prije napada vidjeli Braathena kako u svom vrtu izvodi “brutalne” vježbe borilačkih vještina i trenira s oružjem.\n← Željko Komšić: “Dodik ima problem s nama koji ne želimo biti dio njegovog ludila”\n“Pa koju blagodat Gospodara svoga poričete” →\nEkstremno topljenje leda na Grenlandu svijetu prijeti velikim poplavama, kaže studija